
Quomodo  ab  artlficibus  Graecis  centaurorum  cum 
heroibus  certamina  expressa  sint,  ita  ostendere  in  animo 
habeo,  ut  omnia  quae  quidem  mihi  innotuerunt  monumenta 
secundum  figurarum  diversitatem  in  classes  redigam,  unde 
intellegi  possit,  quae  singulis  aetatibus  schemata  saepius 
quae  rarius  occurrant,  quibus  quaeque  aetatibus  inventa  sint, 
quae  inventa  per  totam  antiquitatem  culta  et  propagata, 
quae  posterioribus  temporibus  spreta  et  abiecta  sint^). 
Imprimis  autem  inquirendum  esse  duco  quae  hac  in  re 
parietis  a  Polygnoto  in  Theseo  Atheniensi  picti  partes 
sint^),  quatenus  picturae  huius  compositio  ex  monumentis 
servatis  restitui  possit,  quae  denique  ei  ratio  intercedat 
et  cum  vasis  pictis  et  cum  templorum  quinto  saecolo 
aedificatorum  ornamentis  plasticis. 


I. 

Ab  Hercule  principium;  nam  primum  illius,  postea 
demum  Lapitharum  cum  centauris  pugna  ab  artificibus 
ficta  est.    Hercules  autem  aut  centauros  in  fugam  con- 


Praeclaris  scriptis  praeierunt  AdolphusFurtwangler  (Griech. 
Vasenmalerei  I  p.  72.  73,  li  p.  132  sqq.  203),  Fridericus  Hauser 
(ibidem  II  p.  246.  301.  302.  311  sqq.  III  p.  42  sqq.),  Paulus 
Hartwig  (Festschrift  fiir  Overbeck  1893  p.  21  sqq.),  Carolus 
Robert  (18.  Hall.  Winckelmannsprogramm,  Marathonschlacht; 
22.  H.  W.,  Kentaurenkampf  und  Tragodienszene). 

2)  Polygnoti  hanc  picturam,  non  Miconis  esse  statuit  Carolus 
Robert  (Marathonschlacht  p.  46  sq.). 


vertens  aut  comminus  cum  iis  congressus^)  aut  unum 
tantum  centaurum  persequens  aut  mulierem^)  a  centauro 
raptam  liberaturus  conspicitur.  Itaque  quattuor  horum 
monumentorum  genera  distingui  possunt. 

Atque  in  primi  generis  exemplis  vetustissimis 
Herculem  altero  genu  nixum-'')  arcum  in  centauros  effu- 
gientes  intendentem  videmus,  quorum  nonnulli  manibus 
vel  demissis  vel  sublatis  arborum  truncos  tenent,  pars 
capita  retorquent.  Exempla  conclamata  sunt  zophorus, 
qui  olim  Assi  Minervae  templum  ornabat^),  et  lecythium 
protocorinthium,  quod  in  Ephemeride  archaeologica  Beroli- 
nensi  1883  tab.  10  editum  est.  His  accedit  tabula  aenea 
Olympiae  reperta^),  quamquam  in  ea  propter  spatii  exi- 
guitatem  unus  tantum  centaurus  caelatus  est.  Deinde  in 
alio  lecythio  protocorinthio,  quod  Journ.  of  Hell.  stud.  I 
tab.  1  editum  est,  Hercules  torribus  ex  ara  Pholi  adreptis 
centauros  adgreditur;  mira  enim  est  in  vasculo  illo  singula 
depingendi  ars.  Tum  in  hydria  Londonensi,  quae  Corin- 
thiarum  officinarum  imitationem  prae  se  fert^),  Hercules 
statu  erecto,  ut  in  reliquis  omnibus  de  quibus  dicturus  sum 


^)  Principio  hanc  Herculis  Centauromachiam  athlis  adnumera- 
tum  esse,  inter  quae  etiam  in  cratere  marmoreo  Romano  (Zoega, 
Bass.  R.  II  tab.  63)  conspicitur,  valde  veri  simile  est;  cf.  Wilamovitz, 
Heracles  I  p.  56.  Sed  mox  Pholi  figura  adiuncta  et  initium 
certaminis  a  dolio  centaurorum  exantlato  repetitum  est.  Ita  fit, 
ut  a  mythographis  inter  parerga  narretur. 

2)  In  carminibus  et  narrationibus  nomina  virginis  et  raptoris 
differunt,  in  arte  schema  idem  est,  cf.  C.  Robert,  Mon.  dei 
Lincei  1899  p.  1  sqq. 

^)  Cf.  Ed.  Schmidt,  Der  Knielauf,  Munch.  archaolog.  Studien 
p.  308.  312.  388  sqq.,  qui  in  his  quidem  monumentis  Herculem 
non  currentem  sed  sagittariorum  more  genu  re  vera  solum  tangentem 
effictum  esse  recte  dicit. 

4)  Mon.  d.  Inst.  III  34;  Clarke,  Investigations  at  Assos, 
Pap.  of  the  Americ.  arch.  Inst.  I  1882  tab.  15,  p.  107  sqq. 

5)  Olympia  IV  Bronzen  tab.  38. 

H.  B.  Walters,  Vases  in  the  Brit.  Mus.  B  51. 


huius  generis  vasis,  gladium  gerit  et  sinistra  brachium 
ultimi  Centauri,  qui  respiciens  saxo  heroi  minitatur, 
adprehendit,  id  quod  schemati  certaminis  cum  Nesso 
commissi  peculiare  esse  mox  videbimus.  lam  ventum  est 
ad  exempla  attica.  E  quibus  amphora  Parisina  (Pottier, 
Vas.  du  Louvre  tab.  81,  F  266)  Herculem  sinistra  arcum, 
dextra  clavam  tenentem  praebet;  e  centauris  ultimus  manu 
dextra  arboris  truncum  tenet,  sinistram  respiciens  perterre- 
factus  tollit,  dum  ad  Herculis  pedes  alius  centaurus  humi 
prostratus,  moriens  ut  videtur,  iacet.  In  vasculo  Acris 
reperto^)  centaurus  capite  retorto  utramque  manum  supplex 
protendit;  utrimque  alius  centaurus  adstat.  Sed  ultro 
progressi  hi  vasorum  pictores  Athenienses  Herculem  in 
medio  coUocant,  ut  aut  centaurum  persequens  ipse  ab  alio 
centauro  a  tergo  impugnetur,  velut  in  lecythio  Attico  olim 
ab  Andertonio  possesso  (Moses,  Collection  of  antique  vases 
tab.  1),  aut  centaurorum  fugientium  figuris  cingatur.  Ita 
in  amphora  Musei  Gregoriani  (II,  39,  2a),  symmetria 
diligentissime  custodita  insigni^),  Hercules  similiter  atque 
in  amphora  Parisina,  sed  in  alteram  partem  conversus  et 
arcu  carens,  clava  sublata  centauros  adgreditur,  quorum 
duo,  et  ipsi  centauro  amphorae  Parisinae  statu  et  motu 
similes  sed  sine  truncis,  manibus  sublatis  utroque  fugiunt, 
tertius  ad  Herculis  pedes  procidit.  Sed  hunc  pictorem 
iam  pridem  anteiverat  Sophilus,  qui  in  cratere  a  Paulo 
Wolters  egregie  illustrato  (Arch.  Jahrb.  1898  tab.  1) 
Herculem  interduos  Centauros  dextrorsum  sinistrorsumque 
fugientes  ostendit.  Ceterum  Sophilus  quoque,  ut  ille  stili 
Corinthi  imitator,  figuram  herois  e  certaminis  cum  Nesso 
commissi  imaginibus  deprompsit.  Immo  Hercules  Sophili 
Herculi  in  amphora  illa  attica^)  paullo  antiquiore,  quae 


1)  ludica  Ant.  d.  Acre  tab.  XXX. 

^)  V.  Loeschcke,  Bonn.  Stud.  p.  252;  Reisch  apud  Helbigium, 
Fiihrer  II  p.  293  nr.  1202. 

8)  Antike  Denkmaler  I  57. 


de  Nesso  nomen  habet,  depicto  simillimus  est.  Nam  ut 
illic,  centaurum  crinibus  trahit,  dum  ille  sinistra  brachium 
dextrum  herois  comprehendit,  ut  illic,  Hercules  gladium 
gerit;  neque  tamen  Sophilus  pharetram  a  latere  pendentem 
neque  arcum  in  solum  proiectum  addere  oblitus  est. 
Eodem  modo  atque  in  Sophili  cratere  etiam  in  amphora 
Musei  Wirciburgensis  Hercules  crines  centauri,  centaurus 
herois  brachium  adprehendit,  altero  centauro  effugiente. 
Deinde  in  amphora  Monacensi  (650  Jahn)  Hercules 
umerum  centauri  fugientis  comprehendit,  dextra  clavam 
vibrat;  desunt  arcus  et  sagittae;  centaurus  caput  retor- 
quens  manus  supplex  protendit,  cum  in  altero  amphorae 
latere  centaurus  arborem  evellere  studet,  ut  habeat  quo 
se  defendat.  Eodem  modo  Hercules  in  Musei  Gregoriani 
calice  figuris  rubris  ornato^)  umerum  centauri  fugientis 
comprehendit,  dextra  clavam  vibrat;  neque  tamen  illic 
centaurus  supplicat,  sed  arboris  truncum  tenet.  Atque 
hoc  in  calice  Herculis  et  centauri  figurae  medium  locum 
tenent,  dum  singuli  utrimque  centauri  saxa  tenentes,  alter 
etiam  truncum,  fratri  auxilio  adcurrunt.  Agmen  claudit 
crater  Thebanus  musei  Atheniensis^),  in  quo  utrimque 
singuli  centauri  Herculem  adgrediuntur,  in  altero  vasis 
latere  duo  alii  centauri  adcurrentes  depicti  sunt. 

Alterum  genus  centauros  ad  Herculem  adcurrentes 
vel  contra  eum  stantes  ostendit,  aut  omnes  aut  certe  ulti- 
mum.  Exempla  sunt  amphora  fortasse  Chalcidica  Musei 
Monacensis*),  amphora  ionica  bibliothecae  Parisinae^),  dinus 


1)  Urlichs,  Verzeichnis  d.  Antiken-Sammlung  III  1872  nr.  102. 

2)  Mus.  Gregor.  II  72,1. 

3)  CoUignon  et  Couve,  Vases  du  Mus.  National  1919. 

*)  O.  Jahn,  Mtinch.  Vasensammlg.  151.  Micali,  Mon.  ined.  95. 
Schmidt,  1.  c.  313. 

5)  de  Ridder,  Vases  peints  de  la  Bibl.  nat.  173.  Millet- 
Giraudon  III  140.  141.    Schmidt  1.  c.  311. 


spartanus  Miisei  Parisini  ^),  cantharus  atticus  Musei  Bero- 
linensis.2)  Hercules  clavam  aut  gladium  tenet^)  et,  ut 
in  primi  generis  exemplis  antiquissimis,  uno  genu  nititur, 
id  quod  his  in  vasis  neque  sagittarii  statum  neque  cursum 
significare  potest,  sed  procul  dubio  ex  primo  genere  so- 
cordia  nescio  qua  retentum  est,  unde  illud  huic  aetate 
antecedere  adparet.  Similiter  in  anaglyphis  impressis 
vasorum  illorum,  quae  Birchium  secuti  red  ware  vocare 
consuevimus,  centauri  ad  Herculem  accedunt^)  Secun- 
tur  duo  calices  Attici  figuris  nigris  ornati  in  quibus,  sicut 
in  tabula  Olympia,  propter  spatii  angustias  unus  tantum 
centaurus  repraesentatus  est;  unus  Berolini  (Furtwangler 
2053),  alter  Monaci  exstat  (Jahn  436) ;  Hercules  clavam 
gerit,  centaurus  in  exemplo  Berolinensi  saxum  vibrat  et 
caput  retorquet.  Bodem  modo  in  vasi  Hamiltoniano  (Tisch- 
bein  I,  13)  Hercules  duos  centauros  clava  petit,  in  cratere 
Appulo  (Inghirami,  vasi  fittili  I,  79)  clava  vibrata  inter 
duos  centauros  conlocatus  est,  quorum  unus  supplex  pro- 
cumbit.  Denique  eidem  generi  etiam  Musei  Monacensis 
amphora,  nuper  a  Beazleio  Cleophradi  addicta,  adnumeranda 
est.5)  Herculem  ostendit  clavam  et  arcum,  ut  in  amphora 
Parisina,  tenentem,  nisi  quod  dextra  manus  demissa  est. 
Sed  adgredientem,   non   persequentem   nos  videre  luce 


1)  Arch.  Ztg.  1881  tab.  11,  1.  12.  Spartana  huius  generis 
vasa  esse,  cum  antea  pro  Cyrenaicis  habita  sint,  egregiis  Anglorum 
in  solo  Spartano  scrutationibus  hodie  constat.  Idem  iam  suspi- 
catus  erat  Adolphus  Milchhofer,  Anfange  der  Kunst  p.  171  sq. 

2)  Gerhard,  Etr.  und  camp.  Vasenbilder  13;  Furtwangler  1737. 

3)  Idem  de  vasculo  Madritensi  valet,  quod,  quantum  quidem 
ex  Hiibneri  verbis  concludi  licet,  ad  idem  genus  pertinere  videtur 
(Ant.  Bildwerke  in  Madrid  585).  De  Epicteti  calice  (Klein,  Meist. 
sign.  p.  102  nr.  5)  non  liquet;  ceterum  cf.  Stephani,  Compte  rendu 
1873,  p.  107  sqq.,  S.  Colvin,  Journ.  of.  H.  St.  I,  116  sqq.  Walters 
1.  c.  p.  20. 

4)  Stephani,  Eremitage  909.  1065,  cf.  Loeschcke,  Arch.  Ztg. 
1881  p.  41  sq. 

5)  Jahn  55;  Beazley,  Journ.  of  H.  St.  1910  tab.8,  pag.  50  sqq. 

clarius  est;  centaurus  quoque  qui  alterum  amphorae  latus 
occupat  saxo  supra  caput  elato  adgreditur,  sed  pictoris 
neglegentia  factum  est,  ut  in  eandem  partem  atque  Hercu- 
les  conversus  sit,  nisi  forte  statuere  mavis  eum  a  tergo 
in  heroem  invadere,  Herculis  autem  adversarium  cogitatione 
nobis  supplendum  esse.  De  sarcophagis  Romanis,  in  qui- 
bus  Hercules  expressus  est,  ubi  de  Lapithis  agam,  dicturus 
sum;  de  gemmis  ad  Furtwangleri  librum  eximium  remitto. 

Tertio  generi  cum  primo  commune  est  quod  Her- 
cules  centaurum  insequitur,  sed  cum  illic  complures  centauri 
fugientes  repraesentari  solent,  hic  unum  solum  semper 
invenimus,  eumque  nunquam  truncum,  raro  saxum  tenen- 
tem,  plerumque  omnibus  armis  carentem.  Deinde  in  non- 
nullis  exemplis  viri  mulieresque  tamquam  spectatores  certa- 
minis  adstant.  Atque  quamquam  eius  modi  figurae  ab 
antiquioribus  pictoribus  saepe  spatii  explendi  causa  ibi 
quoque  adduntnr,  ubi  praesentiae  eorum  prorsus  nulla 
ratio  inveniri  potest,  tamen  in  Arcadiae  montibus  eas 
inveniri  permirum  est,  ita  ut  quaerere  debeamus,  cur 
non  potius  pictor  alios  centauros  fugientes  adpinxerit, 
cum  spatium  ei  abundaret.  Quod  vero  plurimum  valet, 
in  antiqua  illa  amphora  attica,  de  qua  iam  verba  fecimus, 
centauro  Nessi  nomen  adscriptum  est  Unde  cognoscimus 
in  hoc  vasorum  genere  non  quemlibet  centaurum  pictum 
esse,  sed  raptorem  illum  virginis,  sive  Nessum  sive  Eury- 
tiona  singuli  pictores  in  animo  habebant.  Quod  vero  ipsa 
virgo  in  hoc  monumentorum  genere  deest,  aut  ita  expli- 
cari  potest  ut  imaginis  compositionem  decurtatam  esse 
sumamus,  aut  ita  ut  Herculem  virgine  iam  liberata  a 
centauro  raptus  poenas  repetere  velle  statuamus.  lam 
intellegimus  quattuor  illorum  quae  supra  posuimus  ge- 
nerum  duo  priora  ad  Herculis  centauromachiam  Arca- 
dicam,  posteriora  duo  ad  Nessi  vel  Eurytionis  fabulam 
spectare. 

Dividitur  autem  hoc  tertium  genus  in  classes  duas, 
quarum  una  Herculem  Nessum,  ut  hoc  potius  nomine 

Litamnr,  insequentem,  altera  collo  vel  umero  adprehen- 
dentem  ostendit  Quod  schema  etiam  in  primo  genere 
usitatum  fuisse  supra  vidimus.  Classis  prioris  exempla 
sunt  lecythium  atticum  Musei  Atheniensis  (Collignon  et 
Couve  698),  ubi  duo,  alterum  eiusdem  Musei  (677), 
ubi  quinque  spectatores  adsunt,  cyathus  Atticus  Musei 
Gregoriani  (II,  89,  4a),  qui  quinque  adulescentes  partim 
tranquille  stantes  partim  currentes  exhibet,  denique  lecy- 
thiiim  Atticum  Musei  Britannici  (Walters  B  538),  ubi  duae 
feminae  adstant,  quarum  una  fortasse  pro  Deianira  haberi 
potest.  Alterius  classis  haec  adfero  exempla:  hirneam 
Samiam  ab  loanne  Bohlau  effosam  (Nekropolen  tab.  5,  2) 
et  amphoram  Atticam  illam,  artis  Atticae  vetustae  exemplar 
praeclarum  (Ant.  Denkmaler  I,  57),  in  qua  centauro  Nessi 
nomen  adscriptum  est.  In  utraque  Hercules  gladio  arma- 
tus  Nessi  crines,  ille  brachium  herois  adprehendit.  Acce- 
dunt  duo  calices  Attici  fere  gemelli  Musei  Parisini  (Pottier 
A  478  tab.  17;  F  67  tab.  68).  Hercules  clavam  gerit  et 
Nessi  collum  adprehendit,  Nessus  caput  retorquet,  brachium 
eius  dextrum  Herculis  corpore  occulitur.  Peculiare  aliquid 
lecythium  Gelae  repertum,  nunc  in  Museo  Britannico  ad- 
servatum,  habet  (Walters  B  537);  quod  cum  Herculem 
eodem  modo  atque  in  iis,  de  quibus  loquimur,  vasis  pictum 
ostendat,  Nessus  in  genua  procumbit,  utraque  manu  saxum 
tenet,  caput  ad  Herculem  retorquet.  Adsunt  praeterea 
spectatores  duo,  hastas  tenentes. 

Quartum  genus  ea  comprehendit  monumenta,  in 
quibus  Deianira  Herculis  Nessique  certamini  interest.  Hic 
igitur  tres  habemus  figuras  primarias.  Hoc  genus  in 
quinque  divido  classes.  Primam  eam  dico,  in  cuius 
exemplis  Deianira  tranquille  adstat,  secundam  ubi  effu- 
gere  studet,  tertiam  ubi  in  Nessi  dorso  sedet,  quartam 
ubi  ab  eo  brachiis  portatur,  quintam  ubi  ex  brachiis  eius 
elabitur. 

In  primae  classis  exemplis  Deianira  a  ceteris  specta- 
toribus  statu  vel  motu  vix  differt  neque  certum  in  imagine 

locum  tenet.  In  hirnea  Attica  Musei  Leidensis^)  post 
Herculis  tergum  stat  manibus  protensis;  adsunt  praeterea 
duo  senes,  quorum  unum  pro  Oeneo  habere  licet.  In 
amphora  Attica  Musei  Britannici^)  a  Nessi  parte  contra 
Herculem  conspicitur  atque  in  eiusdem  originis  amphora 
Musei  Berolinensis  3)  ita  iuxta  Nessum  posita  est,  ut  eius 
corpore  partim  occulatur;  ceterum  pro  aliis  spectatoribus 
hic  adest  Mercurius.  Denique  in  lecythio  Attico  Musei  Mona- 
censis  (772  J.)  Deianira  medium  inter  Herculem  et  Nessum 
locum  tenet;  adsunt  praeterea  post  Herculem  lolaus,  ante 
Nessum  Oeneus.  Eodem  loco  Deianira  in  calice  a  lyudovico 
Ross  edito  conspicitur.  Ceterum  vix  recte  Furtwanglerum 
hanc  Deianirae  positionem  ita  explicare  opinor,  ut  de  dorso 
Nessi  descendisse  cogitanda  sit.^)  Immo  nihil  hic  subesse 
credo  quam  artis  antiquioris  simplicitatem  et  studium 
symmetriae.  Ipse  autem  Hercules  in  duobus  prioribus 
vasis  necnon  in  quarto  Nessi  brachium  adprehendit, 
manu  gladium  aut  clavam  gerit,  sicut  in  generis  tertii 
monumentis.  Contra  in  lecythio  Monacensi  arcum  inten- 
dit;  Nessus  iam  tribus  sagittis  vulneratus  est. 

Alterius  classis  tria  tantum  exempla  mihi  nota  sunt: 
lecythium  Atticum  Musei  Atheniensis  (CoUignon  et 
Couve  715),  calix  Atticus  Musei  Monacensis  (Jahn  706) 
qui  in  utroque  latere  eandem  imaginem  praebet,  vasculum 
Musei  Altenburgensis  a  Furtwanglero  commemoratum  ^). 
In  omnibus  Deianira  effugiens  depicta  est.  Sed  vascula 
sunt  figuris  nigris  ornata  vilissimae  artis,  ut  ea  ad 
posteriorem  aetatem  pertinere  et  a  quinta  huius  generis 
classe  pendere  iure  mihi  suspicari  videar.    In  exemplo 


^)  Roulez,  Vases  de  Leide  tab.  8,  2. 

2)  Walters  B  227,  Mon.  antichi  dei  Lincei  1899  p.  19. 

3)  Furtwangler  1835. 

4)  Arch.  Aufsatze  II  tab.  II  2. 

5)  V.  Roscher,  Myth„  Lexikon  II  2195. 

6)  V.  Roscher  1.  c. 

Atheniensi  Hercules  clavam,  in  Monacensi  gladium  gerit, 
de  Altenburgensi  nihil  constat. 

Multo  numerosior  tertia  classis  est,  cuius  in  exemplis 
Deianira  in  dorso  Nessi  sedet,  ut  Europa  in  dorso  tauri, 
quam  imaginem  sexto  saeculo  magnopere  in  deliciis  fuisse 
nemo  est  qui  ignoret.  Sunt  autem  fere  omnes  amphorae 
Atticae;  v.Gerhard,  Auserl.Vasenbilder  1 17/1 18,  Mon.d.Inst. 
VI/VII  56,4,  Walters,  Vas.  of  the  Brit.  Mus.  B  278,  Pottier, 
Vas.  du  Lonore  F  14,  Jahn,  Miinch.  Vas.  1081,  Moses, 
Collection  V,  1.  Hercules  clavam  vel  gladium  gerit;  adsunt 
complures  spectatores.  In  amphora  Musei  Monacensis  (84) 
et  in  eiusdem  Musei  calicis  imagine  interiore  (881)  Hercules 
pelle  leonina  caret.  In  amphora  Musei  Britannici  (B  278) 
Hercules  hastam  gerit,  pugnae  adsidet  Oeneus.  Amphora 
quaedam  ab  Heydemanno  descripta  in  uno  latere  Nessum 
cum  Deianira,  in  altera  Herculem  et  Minervam  depictos 
ostendit.  In  amphora,  quae  in  Museo  Sant.  Angelo 
adservatur  (Heydemann  144),  Nessus,  ut  in  lecythio  Geloo 
(v.  s.  p.  11,  Walters  B  537),  in  genua  procumbit.  In 
amphora  Musei  Monacensis  (Jahn  126)  Deianira  ab  Hercule 
adiuta  de  dorso  Nessi  utpote  iam  liberata  descendit.  In 
amphora  Musei  Meermanno-Westhreeniani^)  Nessus  genu 
dextro  inflexo  manu  dextra  Deianiram  in  dorsum  attollere 
studet,  mira  nec  fortuita  cum  duabus  figuris  ex  uno  lapide 
factis  tympani  Olympii,  quae  litteris  DE  et  RS  notantur, 
intercedente  similitudine.  Ceterum  horum  duorum  vasorum 
pictores  iam  certum  actionis  momentum  accuratius  obser- 
vare  et  adumbrare  vides.  Diximus  de  amphoris.  Interdum 
autem  eadem  imago  etiam  in  minoris  ambitus  vasis 
invenitur,    ubi    spatio    deficiente    Nessi  Deianiraeque 


1)  Arch.  Ztg.  XXVII.  1869  p.  34.  Permirum  est  quod 
Heydemanno  teste  sub  Nesso  ad  Euenum  fluvium  indicandum 
delphini  additi  sunt,  tamquam  pictor  Pausaniae  de  piscibus 
marinis  in  tluviis  observatis  disputationem  (IV,  34,1)  legisset. 

2)  A.  Holwerda,  Arch.  Jahrbuch  V  1890  p.  244. 


—    14  — 


figurae  solae  depictae  sunt.     Loquor  de  catillo  Attico 
Musei  Atheniensis  ^),  de  urceo  Attico  Musei  Neapolitani 
de  calice  Attico  figuris  rubris  ornato  Musei  Britannici  ^), 
ubi  nomina    figurarum    dialecto  dorica  adscripta  sunt. 

Quartae  classi  ea  nionumenta  adnumero,  in  quibus 
Deianira  a  Nesso  aut  uno  aut  ambobus  brachiis  portatur. 
Primum  est  lecythium  Corinthium  Musei  Britannici  in 
quo  Deianira  non  aliter  a  raptore  suo  tenetur  atque  in 
monumento  qiiod  de  harpyis  nomen  habet  animarum 
figurae  aut  nymphae  a  Silenis  in  nummis  Thasiis,  quas 
iam  Furtwangler^)  comparavit.  Nessus  caput  retorquet; 
Hercules  ense  stricto  consequitur.  Similiter  Nessi  et 
Deianirae  figurae  in  amphora  lonica  Musei  Tigurini^) 
recurrunt,  sed  Hercules  ibi  clavam  vibrat  et  Nessum 
adprehendit;  praeterea  etiam  alia  mulier  adstat.  lu 
amphora  ab  Heydemanno  descripta  (Bull.  d.  Inst.  1869 
p.  146,3)  arcum  una,  gladium  altera  manu  tenens  Hercules 
centaurum  persequitur.  Secuntur  duae  amphorae  Atticae 
eius  officinae,  quae  olim  perperam  Tyrrhenica  vocari  solebat. 
In  una,  quae  in  Museo  Gregoriano  "^)  adservatur,  Hercules 
gladio  elato  Nessi  manum  comprehendit.  Adsunt  a  parte 
Herculis  Minerva  et  Mercurius,  a  parte  Nessi  duo  viri 
duaeque  feminae.  Ab  altero  vasis  latere  quattuor  centauri 
Nesso  auxilio  accurunt.    In  altera  quae  Musei  Monacensis 


Collignon    et    Couve    1110;    Heydemann,    Att.  Vasen- 
bilder  V  b. 

2)  Heyderaann  2517;  Dubois-Maisonneuve  62,  1. 

3)  Smith  E  42;  Inghirami,  Vasi  fittili  II,  119,  cl.  Kretzschmer, 
Griech.  Vaseninschriften  p.  77. 

4)  Walters  B  80,  tab.  1. 

5)  V.  Roscher  Myth.  Lex.  II,  1052. 

6)  Benndorf,     Ant.    v.    Ziirich    415.       Furtwangler  apud 
Roscherum  I,  2195. 

7)  Mus.  Gregor.  II,  28,2  a.    Reisch  apud  Helbigium,  Fiihrer  II 
p.  289  nr.  1192. 

est  amphora^)  Nessus  in  genua  procumbit,  Hercules  clavam 
gerit,  Nesso  unus  tantum  centaurus  auxilio  venit.  Adsunt 
Minerva  et  tres  spectatores.  Denique  in  Musei  Berolinensis 
amphora  Attica  (Furtwangler  1702)  Nessus  in  genua 
procumbit,  dum  Hercules  gladium  dorso  eius  infigit. 
Adsunt  spectatores  quinque,  inter  quos  Furtwanglero  iudice 
fortasse  Minerva.  Idem  schema  post  longum  temporis 
intervallum  arte  consummata  excultum  in  Aristophanis  et 
Brgiui  duobus  calicibus^)  et  in  amphora  Petropolitana 
rubris  figuris  ornata  Panticapaei  reperta  recurrit'). 

Quintae  classis  schema  e  schemate  classis  quartae 
emanavisse  videtur;  nam  cum  illic  Deianiram  brachiis 
centauri  haerentem  invenerimus,  hic  eam  e  brachiis 
dimissam  et  fugientem  videmus.  Simul  autem  Herculis 
figura,  quem  centaurum  collo  aut  capite  adprehendentem 
et  clava  vibrata  minitantem  conspicimus,  ex  tertii  geueris 
classe  altera  pendet.  Ita  nascitur  magnae  pulchritudinis 
schema  quod  primum  in  vasis  figuris  rubris  ornatis 
observatur  et  procul  dubio  eo  demum  tempore  inventum 
est.  Exemplum  antiquissimum  hydria  est  Musei  Britannici*), 
quae  stilum  Duridis  vascularii  ostendit.  Hercules  collum 
centauri  comprehendit;  ille  in  genua  priora  procumbens 
brachium  herois  tangit  manu  dextra,  sinistram  extendit, 
ita  ut  iam  e  complexu  eius  Deianira  soluta  dextrorsum 
effugere  possit.  Secuntur  Polygnoti  amphora  in  Museo 
Britannico  adservata  ^)  et  amphora  Musei  Neapolitani  quae 
in  vico  S.  Agata  dei  Goti  effossa  est^).  In  hac  Deianira 
pedibus  prioribus  centauri  etiam  retinetur,  ut  mulieres 
duae  in  fastigio  Olympio,  in  illa  prorsus  libera  effugit; 


1)  Jahn  156.  Mon.  d.  Inst.  I,  26,  10. 

2)  Furtwangler-Reichhold,  Griech.  Vas.  tab.  128.  129. 

3)  Stephani,  C.  R.  1873  tab.  4;  Eremitage  1787. 

4)  Smith  E  176.    Mon.  Ant.   dei  Lincei  IX  1899   p.  22. 

5)  Mon.  Ant.  dei  Lincei  IX  tab,  IIL 

6)  Heydemann  3089.     Millingen,   Peint.  de  vas.  33.  Mon. 
Ant.  dei  Lincei  IX  p.  9. 

in  iitraque  Hercules  caput  centauri  adpreliendit,  qui  resi- 
stendi  ne  conatum  quidem  facit;  in  utraque  pater  virginis 
raptae  adest,  cui  vasis  Neapolitani  pictor  Oenei  nomen 
adscripsit  ut  Dexameni  centauro.  Tum  in  cratere 
posterioris  aetatis  Corinthio  qui  Berolini  est^)  centaurus 
in  genua  priora  procumbit,  Hercules  sinistra  cervicem 
eius  deprimit,  dextra  clavam  vibrat.  Deianira  effugiens 
post  Herculem  collocata  est.  A  dextra  aut  lolaus  aut, 
ut  malo,  virginis  sponsus  auxilio  venit.  Denique  in 
amphora  Petropolitana^)  Hercules  genu  dorsum  centauri 
procumbentis  premit,  sinistra  caput  eius  adprehendit, 
dextra  clavam  vibrat.  Deianira  dextrosum  effugit,  iuxta 
eam  sponsus  conspicitur,  post  Herculem  Oeneus  sive 
Dexamenus  adstat,  adsunt  et  Victoria  parvula  et  Amor. 


II. 

lam  ad  Ivapitharum  cum  centauris  certamina  transi- 
turus,  cum  proxime  de  Deianirae  raptae  et  liberatae  imagi- 
nibus  egerimus,  nihil  antiquius  habendum  esse  censeo 
quam  indagare,  quo  modo  artifices  I<apitharum  mulieres 
rapiendas  vel  raptas  repraesentaverint.  Atque  primum 
quidem  monendum  est  inter  sexti  saeculi  monumenta  huius 
rei  imagines  prorsus  deesse ;  eo  crebriores  sunt  saeculo  quinto, 
ea  quae  bella  Persica  subsecuta  est  aetate,  unde  suspicio, 
quam  initio  disputationis  meae  indicavi,  augetur  novam 
hanc  rem  ut  alias  multas  ad  Polygnoti  parietem  referendam 
esse.  Est  autem,  ut  arte  florente  par  est,  magna  figurarum 
varietas.  Attamen  ad  quinque  schemata  primaria  omnes 
reduci  posse  puto.  Nam  centaurus  aut  mulierem  brachiis 
aufert  aut  in  dorsum  suum  attollere  conatur  aut  amplecti- 
tur  ut  secum  portet  aut  de  manibus  coactus  demittit  aut 


1)  Furtwangler  2939. 

2)  Stephani,  C.  R.  1865  tab.  4.    Eremitage  2016. 

fugientem  persequitur.  Artificia  sunt  vitae  motusque 
plena;  fere  semper  mulier  fortiter  resistit,  neque  unquam 
eam  in  dorso  raptoris  sui  tranquille  equitantem  invenimus 
ut  in  prioris  aetatis  vasis  Deianiram  in  dorso  Nessi. 
Attamen  primorum  duorum  schematum  radices  in  anti- 
quioribus  illis  operibus  sitae  sunt.  lam  enim  illic  Dei- 
aniram  bracliiis  Nessi  sublatam  vidimus,  sed  cum  ea 
aut  omni  motu  careat  aut  manus  tantum  protendat, 
mulieres  lyapitharum  variis  modis  moventur  neque  tam- 
quam  iacentes  portantur  sed  erectae  tenentur.  Huius 
figurae  exempla  Parthenonis  metopa  29,  zophori  templi 
Phigaliensis  (Anc.  Marbles  IV,  7)^)  et  heroi  apud  Trysam 
siti  (Benndorf,  tab.  23  B  2),  anaglyphum  Musei  Britan- 
nici,2)  oscillum  Pauli  Arndtii^)  praebent;  deinde  eiusdem 
figurae  reliquum  etiam  in  sarcophago  quodam  Romano 
exstat*)  Denique  in  amphora  Bmporiensi  eandem  figuram 
medio  in  loco  collocatam  fuisse  perspexit  Fr.  Hauser.s)  De 
urnis  Etruscis  infra  dicturus  sum. 

Alterius  schematis  solum  exemplum  duo  figurarum 
paria  contra  respondentia  fastigii  Olympii^)  praebent. 
Quae  maxime  ad  spatii  angustias  ita  composita  esse  quam- 
quam  recte  iudicatur,'tamen  prototypon  harum  figurarum 
iam  in  amphora  Musei  Meermanno-Westhreeniani  exstare 
supra  cognovimus  (p.  13). 

Multo  frequentius  tertium  schema  est.  Centaurus, 
saepe  pedibus  prioribus  erectis,  mulierem  adripit,  quae  modo 
fortius  modo  debilius  ei  reluctatur.    Ad  hunc  numerum 


1)  A.  Smith,  Catalogue  of  Sculpture  I,  520  p.  279. 

2)  Ancient  Marbles  II,  15.    Catalogue  of  Gr.  sculpt.  2201. 

3)  Arndt,  Ny  Carlsberg  p.  130.  Eiusdem  musei  puteal  non 
omni  suspicione  exemptum  mihi  quidem  esse  videtur;  itaque  eius 
rationem  habere  non  audeo. 

Robert,  Ant.  Sarkoph.  III,  135. 

5)  Furtwangler-Reichhold,  Gr.  V.  III  p.  54. 

6)  Litteris  DE  et  RS  designata. 

pertinent  centauri,  qui  in  fastigio  Olympio  ab  utraque 
parte  Apollinis  conlocati  sunt,  litteris  HI  et  NO  notati. 
Quos  si  cruribus  quoque  mulieres  amplectentes  videmus, 
simile  quid  etiam  in  amphora  illa  Neapolitana  observari 
quae  Deianirae  raptum  ostendit  iam  supra  monui  (pag.  15). 
Mulieri  quae  littera  N  designatur  figuram  valde  similem 
in  stamni  fragmentis,  quae  in  Museo  Berolinensi  adser- 
vantur,  inveniri  Brn.  Curtius  intellexit  i),  unde  vir  summus 
rectissime  conclusit  etiam  centauri  figuram  hodie  deperdi- 
tam  quondam  eandem  fere  fuisse  debere  atque  in  fastigio 
Olympio.  Alia  exempla  praebent  Parthenonis  metopae 
meridionales  10  12  22  25.  Ceterum  hoc  schema,  praeser- 
tim  quale  Olympiae  conspicitur,  Deianirae  et  Nessi,  quales 
in  Duridis  hydria  comprehendimus,  schemati  simillimum 
esse,  quamquam  opposita  repraesentantur,  iam  dudum  obser- 
vatum  est.  Contra  multo  placidiorem  mulierem  rapiendam 
videmus  in  calice  Petropolitano^),  quem  Nicole,  Hauser, 
alii  Midiae  rectissime  adscribunt. 

Quartum  schema  ad  exemplum  Nessi  Deianirae- 
que  imaginum  earum,  de  quibus  supra  p.  15  locutus  sum. 
effictum  est.  Exstat  praeclarum  eius  exemplum  tabula 
in  marmore  picta  Herculanensis,  quam  Carolus  Robert 
ad  Zeuxidem  rettulit^)  Centaurus  in  crura  posteriora 
lapsus  est.  Perithous  —  nam  ita  heroem  vocandum  esse 
C.  Robert  demonstravit  —  dorsum  eius  genu  premit,  quo 
de  schemate  in  proximo  capite  plura  dicturus  sum.  Victor, 
sicut  apud  Polygnotum  et  in  amphora  Neapolitana*),  caput 
centauri  comprehendit,  ille,  ut  in  Duridis  hydria,  brachiura 
herois  premit,  qui  gladio  stricto  ei  minitatur;  nova  nupta 


1)  Arch.  Ztg.  1883  tab.  17.    Furtwangler,  Berl.  Vas.  2403. 

2)  Stephani,  C.  R.  1869  tab.  4,  13.  Nicole,  Meidias  et  le 
style  fleuri  etc,  Memoires  de  rinst.  Genevois  19.  20  (1908) 
p.  58.    Hauser  apud  Furtw.-Reichhold,  Gr.  V.  pag.  47. 

^)  22.  HaUisches  Winckelmannsprogramm.  1898. 
*)  V.  s.  p.  15. 

veste  scissa  fugiens  centaurum,  qui  umero  eam  retinere 
studet,  dextra  manu  lateri  eius  admota  repellere  conatur, 
quem  gestum  in  Amazonum  pugnis  depictis  valde  usitatum 
esse  nemo  est  qui  nesciat.  Idem  schema  alius  cuiusdam 
herois  figura  auctum  in  Traiani  thermis  conspicitur.2) 
Ad  eundem  numerum  refero  cratera  Tarentinum  Musei 
Britannici^),  quamquam  si  rem,  non  schema  spectamus, 
priori  classi  potius  adscribendus  est;  neque  enim  iam 
rapuit  centaurus  novam  nuptam,  sed  rapere  studet.  Am- 
borum  figurae  in  contrariam  partem  versae  sunt  atque 
in  tabula  marmorea.  Centaurus  erectus  adstat;  a  parte 
sinistra  Perithous,  nomine  adscripto  denotatus,  stricto 
gladio  adcurrit,  contra  Theseus,  inscriptione  et  ipse  deno- 
tatus,  a  tergo  centaurum  clava  vibrata  invadit.  In  urna 
Etrusca  a  Kortio  (II,  71,  10)  edita  res  paene  eodem  modo 
efficta  est  atque  in  tabula  Herculanensi,  nisi  quod  Theseus 
statu  et  motu  diversus  bipennem  ac  facem  gerit  et  nova 
nupta,  quae  nuda  repraesentata  est,  a  centauro  etiam 
altero  brachio  tenetur.  Contra  in  tribus  aliis  urnis 
(Korte  II,  2  p.  172  nr.  71,11.  lla.  llb.)  centaurus  ad 
schema  quartum  effictus  est;  nam  cursu  citato  mulierem 
aufert,  cum  Theseus  Perithoo  tabulae  Herculanensis  si- 
millimus  sit^).  Denique  corollarii  instar  hic  insero  figuram, 
quae  prorsus  sui  generis  est,  mulierem  dico  in  cratere 
Attico  Musei  Florentini  ^),  inter  Lapitham  et  centaurum 
humi  iacentem,  dextra  manu  elata,  sinistra  solo  nixa. 
Nam  luce  clarius  est  eam  iam  a  centauro  adreptam  fuisse 


V.  Parthenonis  metopam  occicidentalem  14,  zophoros 
heroi  Trysensis  (tab.  23  A  2),  Nereidum  quod  vocatur  monumenti 
(Mon.  d.  Inst.  X.  14,  54.  55),  Maussolei  (Mon.  d.  Inst.  V,  21,  13), 
sarcophagos  romanos  (Robert  II  p.  96  sq.) 

^)  Ponce,  Description  des  bains  de  Titus  tab.  22. 

3)  Mon.   ed  Ann.   d.   Inst.  1854   tab  16.    Smith  F.  272. 
cf.  C.  Robert  1.  c.  p.  11. 

4)  Robert  1.  c.  p.  12. 

5)  Heydemann,  3.  Hall.  Wink.  Progr.  tab.  3,  p.  86,  16. 

et,  cum  liberator  advenisset,  a  raptore  demissam  in  solum 
cecidisse. 

Quintum  schema  id  esse  dixi,  ubi  fugientem  mulie- 
rem  centaurus  adripere  studet.  Sed  magna  est  singulorum 
exemplorum  diversitas.  In  cratere  Musei  Vindobonensis^) 
centaurus  mulierem  veste,  mulier  centaurum  brachio 
adprehendit;  a  tergo  Lapithes  centaurum  torre  petit.  Habes 
igitur  imaginem  tabulae  Herculanensis  non  dissimilem. 
In  zophoro  PhigaHensi^)  centaurus  mulieris  cum  infante 
praetercurrentis  brachium  adripit.  In  aha  eiusdem  zophori 
parte^)  centaurus  mulierem  a  simulacro  avellere  conatur, 
sed  a  Lapitha  prohibetur. 

Tanta  est  imaginum,  quae  Lapitharum  mulieres 
a  centauris  raptas  effiugunt,  varietas. 


III. 

lam  ad  ipsas  Lapitharum  centaurorumque 
pugnas  transiturus,  ut  via  ac  ratione  procedam,  ingentem 
fere  imaginum  multitudinem  in  genera  distribnam, 
quorum  quattuor  distingui  posse  opinor.  Primo  generi 
eas  adnumero  imagines,  quae  centaurum  et  Lapitham  sese 
contra  adgredientes  vel  alter  alterum  telo  vulnerantem 
ostendunt,  secundo  eas,  in  quibus  alter  alterum  manu 
comprehendit,  tertio  eas,  in  quibus  alter  alterum  in  fugam 
coniecit,  quarto  eas,  in  quibus  alter  adversarius  vulneratus 
humi  iacet. 

Atque  iam  in  anaglyphis  impressis  eorum  vasorum 
quae  red  ware  vocantur  contra  centaurum  virum  positum 
videmus,  qui  cum  bipennem  teneat,  non  pro  Hercule,  sed 


1)  Arch.  Ztg.  1883  tab.  18;  cf.  Robert  1.  c.  p.  9. 

2)  Anc.  Marbles  IV  tab.  7.    Smith  1.  c.  nr.  520. 

3)  Anc.  Marbles  IV  tab.  10.  Smith  1.  c.  nr.  524. 

pro  Lapitha  habendus  est^).  Tum  in  saeculi  sexti  vasis 
Atticis  horum  certaminum  figurae  a  ceteris  certaminibus 
nullo  modo  diversae  sunt.  Lapithae  casside  lorica  ocreis 
hasta  scuto  instructi  sunt,  centauri  saxis  aut  truncis  arborum 
pugnant.  Biusmodi  pugnatorum  paria  quattuor  in  Clitiae 
cratere,  sex  in  cratere  Musei  Petropolitani  (Stephani  220) 
occurrunt.  Alia  exempla  praebent  hydriae  Petropolitana 
(Stephani  143)  et  Neapolitana  (Heydemann  2781),  cyathi 
Monacenses  (Jahn  1176.  1244).  Fit  quoque  ut  centaurus 
supplex  in  genua  procubiturus  sit,  exempli  causa  in  cratere 
Clitiae  et  in  lecythio  Musei  Atheniensis  (Collignon  701). 

lam  vero  in  imaginibus  quae  bellis  Persicis  posteriores 
sunt,  quae  novitas  quae  varietas  figurarum.  Sunt  sane 
quae  antiquum  typum  retineant,  nisi  quod,  ut  par  est, 
motus  et  gestus  multo  vivaciores  sunt.  Bxempla  praebent 
zophorus  Trysensis  (tab.  17  B  10,  15,  16,  19,  20  tab.  18,1) 
et  crateres  Appuli  Museorum  Neapolitani  (Heydemann 
3351),  Monacensis^)  (Jahn  805),  Berolinensis  (F^urtwangler 
3241)^),  ubi  Lapithae  interdum  cum  duobus  centauris  res 
est.  Hic  igitur  adhuc  casside  hastaque  Lapithas  instructos 
videmus;  sed  plerumque  aut  petasum  gerunt  aut  capite 
aperto  sunt,  utpote  qui   ad  nuptias  invitati  sine  armis 


1)  Vide  Salzmann,  Kamiros  26.  27;  Milchhofer,  Anfange 
der  Kunst  p.  75;  Loeschcke,  Arch.  Ztg.  1881  p.  41  sq.;  Diimmler, 
Athen.  Mitt.  XXI  1896  tab.  V,  1.  VI  p.  217.  230.  Ceterum 
lecythium  protocorinthium  sive,  ut  editori  placuit,  Argivum  Musei 
Bostoniani  (Amer.  Journ.  1900  tab.  6)  hic  non  moror,  cum  pro 
certo  habeam  adversarium  centauri,  quem  ibi  depictum  videmus, 
Lapitham  esse  non  posse.  Immo  cum  fulmen  tenere  videatur, 
equidem  pro  love  eum  habeam  totamque  imaginem  ita  explicem, 
ut  deorum  hominumque  patrem  supplicem  aliquem  ad  asylum 
quoddam,  Lycaeum  ut  opinor,  confugientem  contra  centaurum 
defendentem  repraesentatum  esse  suspicer.  Sed  eius  modi  mythum 
litteris  traditum  non  invenio. 

2)  V.  Furtwangler-Reichhold,  Gr.  V.  tab.  99. 

3)  V.  Gerhard,  Apul.  Vasenbilder  tab.  7. 

gravioribus  venerint.  Dixeris  ea  demum  aetate  originem 
certaminis  a  Perithoi  nuptiis  repetitam  esse.  Bxempla 
habes  in  cratere  Attico  Musei  Bononiensis  (Mon.  d.  Inst. 
XI  14)  et  in  hydria  Attica  Musei  Neapolitani  (Heyde- 
mann  3247),  in  eiusdem  Musei  cratere  Appulo  (H.  421  l)i), 
in  amphora  Tarquiniensi  (Bull.  d.  Inst.  1877  p.  63),  ubi 
Lapithae  pedem  paullulum  referentes,  quo  fortius  aggre- 
diantur,  conspiciuntur.  In  Thesei  quod  dicitur  zophoro 
occidentali  (Sauer,  Theseion  tab.  IV  12.  13),  in  lecythio 
ab  Inghiramio  (vasi  fitt.  II,  115)  edito,  in  cratere  x\ppulo 
Musei  Neapolitani  (H.  3080;  cf.  Inghirami  1.  c.  116),  in 
vasculo  olim  Hamiltoniano  (Tischbein  I,  11)  Lapithes 
Theseo  cum  Amazone  pugnanti,  quem  ad  Miconis  picturam 
recte  referunt^),  valde  similis  est.  Contra  in  cratere 
Boeotio,  quem  Otto  Benndorf  edidit  (Gr.  u.  sic.  Vasenb. 
tab.  35),  Lapithes  brachium  quo  gladium  gerit  capiti 
suo  ita  praetendit,  ut  Periclis  a  Phidia  in  Minervae  scuto 
caelata  imago  unicuique  in  mentem  venire  debeat^).  In 
amphora  illa  praeclara,  quae  Bmporiis  inventa  nuper 
innotuit^),  in  zophoro  Trysensi  (tab.  17  B.  10),  in  cippo 
Chio,  qui  in  Museo  Berolinensi  adservatur^),  Lapithes 
hasta  armatus  a  tergo  conspicitur,  centaurus,  ut  etiam  in 
nonnullis  eorum  quae  niodo  enumeravi  exemplorum,  pedes 
priores  erigit.  Persimilis  uterque  recurrit  in  sarcophago 
quodam  romano  (Robert  III,  136),  nisi  quod  ibi  Lapithes 
centauri  barbam  vellit.  Praeterea  etiam  in  graecis  aetatis 
imperatoriae  sarcophagis  (Robert  II,  110;  Le  Bas,  Voyage 
arch.  tab.  100)  eadem  certaminis  figura  invenitur. 


1)  Mon.  d.  Inst.  VI/VII,  38. 

2)  Vide  Gerhard,  Auserl.  Vas.  III,  163;  cf.  Kliigmann, 
Amazonen  p.  47  sq.;  Robert,  Marathonschlacht  p.  48. 

Cf.  etiam  Polygnoti  amphoram  Gelae  repertam  (Mon. 
ant.  dei  Lincei  XVII  tab.  43). 

*)  Frickenhaus  Inst.  d'Estud.  Catal.  1908  p,  34;  cf.  Hauser 
apud  Furtw.-Reichh.  Gr.  V.  III  p.  54. 

5)  Beschrbg.  d.  ant.  Skulpt.  d.  Berl.  Mus.  766  A. 

Sed  ad  rem  melius  illustrandam  ultro  progressi 
artifices  pugnantes  etiam  supellectili  convivali  armant. 
In  Aristophanis  et  Ergini  calicibusO,  ubi  haec  primi 
generis  figura  bis  repetitur,  hic  Lapithes  securim  illic 
centaurus  candelabrum  vibrat.  In  amphora  Emporiensi 
et  in  hydria  Neapolitana  (Heydemann  3247)  centaurus 
dolio  sublato  Lapithae  minitatur.  Nonnumquam  etiam 
exitus  certaminisrepraesentatur;  hastaLapitham  centaurum 
invenimus  pungentem  in  amphora  Emporiensi  et  in  cratere 
Appulo  Musei  Neapolitani  (H.  2411)2),  gladium  in  ventrem 
eius  infigentem  in  Parthenonis  metopa  meridionali  11,  in 
Thesei  quod  dicitur  zophoro  (Sauer  tab.  IV,  19.  20),  in 
Onesimi  calice,  qui  in  Museo  Monacensi  adservatur 
(Jahn  368)^),  in  Aristophanis  calicibus  bis.  Contra  in 
calice  Faleriis  effosso,  quem  Hartwig  in  honorem  Over- 
beckii  publici  iuris  fecif^),  centaurus  cultrum,  quem  ex 
supellectiti  convivali  esse  editor  recte  statuit,  pectori 
Lapithae  infigit.  Denique  in  Musei,  quod  Novi  Eboraci 
est,  cratere  incomparabili  a  Friderico  Hauser  praeclare 
illustrato^)  centauri  omnes  torribus  adreptis,  e  Lapithis  duo 
verubus,  unus  securi  dimicant,  quocum  comparandi  sunt  et 
Lapithes  in  fragmento  Berolinensi^)  depictus,  cuius  adver- 
sarius  hodie  deperditus  mensa  proiecta  se  texerat,  et 
Theseus,  quem  Pausanias  vocat,  fastigii  Olympii,  vulgo 
M  littera  denotatus. 

Secundo  generiea  adnumerari  monumenta  dixi,  in 
quibus  unum  alterum  adprehentem,  caedentem,  percutien- 
tem,  prementem  conspicimus.  Atque  in  imaginibus  anti- 
quioribus  centauros  tantum  Lapitharum  arma  ad  adgre- 
diendum  aut  repellendum  adprehendentes  invenimus.  Ita 

1)  Furtwangler-Reichhold,  Gr.  V.  tab.  128.  129. 

2)  Mon.  d.  Inst.  VI/VII,  38. 
8)  Furtw.-Reichh.  tab.  86. 

4)  Festschrift  fiir  Overbeck  p.  22. 

5)  Furtw.-Reichh.  Gr.  V.  tab.  118. 

6)  Arch.-Ztg.  1883  tab.  17. 

in  calice  Berolinensi  centaurus  scutum  Lapithae,  cui  saxo 
minitatur,  revellere  studet  (Furtwangler  1754),  in  urceo 
Musei  Britannici  (Walters  B  622)  gladium  Lapithae  com- 
prehendit,  ut  ictu  eum  impediat.  Sed  arte  florente  saepissime 
Lapithas  centauris  manum  admoventes  videmus.  In  amphora 
Emporiensi  Lapithes  centauri  caput  sinistra  adprehendit, 
dextra,  quae  hodie  deperdita  est,  gladium  vibravisse  videtur. 
Similis  figura  in  nummo  Mopsii  oppidi  Thessalorum,  cuius 
eponymus  Mopsus  Lapithes  erat,  conspicitur,  nisi  quod  cen- 
taurus  ibi  adrectum  se  tollit.^)  In  amphora  Musei  Parisini 
(Ann.  d.  Inst.  1860  tab.  A)  Lapithes  securim  gerens  cen- 
tauri  qui  a  tergo  conspicitur  caput  manu  comprehendit; 
ille  dextra  manum  adversarii  amovere  studet,  sinistra 
ipse  collum  eius  premit.  Artius  nexos  pugnantes  in  cra- 
tere  Monacensi  (Jahn  805)2)  videmus:  Lapithes,  qui  dextra 
demissa  gladium  tenet  sinistra  caput  centauri,  centaurus 
sinistra  cervicem,  dextra  brachium  adversarii  adprehendit. 
Num  etiam  in  Parthenonis  metopa  meridionali  23  Lapi- 
thes  centaxiri  cervicem  adprehenderit,  ex  Faidherbii  de- 
lineatione  non  satis  elucet.  Sed  in  amphora  Tarquiniensi 
(Bull.  d.  Inst.  1877  p.  64)  Lapithes  centauri  saxo  minitantis 
crines  prehendit,  ut  gladio  eum  vulneret. 

Saepissime  vero  Lapithae,  utpote  qui  a  convivio  sur- 
rexerint,  armis  omnino  carent.  Itaque  introducuntur  figurae 
palaestrae  propriae.  Pugilis  statum  tenens  in  cratere  Floren- 
tino^)  Lapithes  centauro,  qui  dolium  adreptum  in  eum  coni- 
cere  vult,  pugnum  in  os  ingerit.  Huic  statu  et  motu  similis 
est  Lapithes  in  Parthenonis  raetopa  meridionali  7  sculptus, 
nisi  quod  eum  dextra  demissa  gladium  gessisse  veri  simile 
est,  ut  Lapithes  ille  barbatus  heroi  Trysensis,  qui  adcurrens 
brachium  centauri  dolium  in  eum  iacturi  sinistra  retundit 


1)  BuU.   de   corr.   hell.  V  1881   tab.   II,  7;    Head,  Hist. 
num.  257. 

2)  Furtw.-Reichh.  Gr.  V.  tab.  99. 

3)  Heydemann,  3.  Hall.  Winck.  tab.  3. 

(tab.  23  B  3).  Pugno  etiam  in  metopa  32  Lapithes  di- 
micare  videtur,  sed  dextra  altius  elata  ut  qua  caput  cen- 
tauri  ferire  velit.  Tum  in  metopa  26,  quae  artis  satis 
durae  est,  Lapithes  simul  et  manu  sinistra  centauri  fron- 
tem  et  pedis  sinistri  ictu  ventrem  eius  petit,  in  metopa 
31  etiam  rigidiore  simul  Lapithes  centauri  barbam  vellit 
genuque  ventrem  eius  offendit,  centaurus  collum  adver- 
sarii  sinistra,  genu  pedibus  prioribus  premit.  De  metopa 
5  non  satis  liquet,  sed  si  Faidherbio  fidem  habemus,  Lapi- 
thes  manu  dextra  centauri  umerum  adprehendisse  videtur, 
ut  impetum  eius  retunderet.  In  crateris  Attici  fragmento, 
quod  Capuae  adservatur  ^),  centaurus  Lapithae  satis  delicati 
caput  adprehendit,  ille  gladio  se  defendere  conatur.  In 
cratere  Neapolitano  (Heydemann  2411)''^)  centaurus  Lapi- 
tham  utroque  brachio  complexus  morsu  violat,  dum  is 
frontem  adversarii  pugno  petens  simul  gladium  pectori  eius 
infigit.  Similem  figuram  psycter  Faleriis  effossus  praebet, 
ubi  Lapithes  scutum  gerit.^) 

Nec  desunt  luctandi  schemata.  Non  solum  in  sar- 
cophago  Romano  Musei  Vaticani  (Robert  III,  132),  qui 
Satyros  cum  centauris  luctantes  ostendit,  unus  e  Satyris 
centauri  brachium  dextrum  in  dorsum  eius  retorquet,  sed 
etiam  in  sarcophago  hodie  deperdito  centaurus  brachio 
dextro  Lapithae  brachium  sinistrum  premit  (III,  133);  nec 
dissimiles  sunt  in  urceo  argenteo  Monacensi  caelatae 
figurae.'^)  In  cratere  Vindobonensi  (Arch.-Ztg.  1883  tab.  18) 
Lapithes  manibus  centauri  cervici  iniectis  corporis  eius 
partem  anteriorem  in  terram  deprimit.  Figura  valde  simi- 
lis  in  heroo  Trysensi  conspicitur,  sed  ibi  gladius  cervici 
centauri  infigitur  (tab.  17  B  14).  Praecipue  vero  in  deli- 
ciis  erat  unum  alterius  collum  desuper  complexum  caput 


1)  Furtw-Reichh.  Gr.  V.  III  pag.  52, 

2)  Mon.  d.  Inst.  VI/VII,  38. 

3)  Furtw.-Reichh.  Gr.  V.  tab.  15. 

4)  Arneth,  Gold-  und  Silbermonumente  in  Miinchen  tab.  11. 

adversarii  deprimere,  ut  Theseum  Cercyonis  in  imaginibus 
ab  Euphronio  aliisque  severioris  artis  pictoribus  depictis. 
Centaurum  hoc  modo  a  Lapitha  oppressum  videmus  in 
templi  Phigaliensis^)  et  in  heroi  Trysensis^)  zophoris,  in 
cratere  Florentino  *),  in  amphora  Emporiensi,  in  Aristo- 
phanis  et  Ergini  calicibus,  in  cippo  Metrodori  Chii  (Athen. 
Mitt.  XIII  1888  tab.  3),  Lapitham  a  centauro  in  Parthe- 
nonis  metopa  meridionali  1,  in  heroo  Trysensi  (tab.  23  B  2), 
in  vasculis  sigillatis^),  in  sarcophagis  aetatis  imperatoriae 
tam  graecis  quam  romanis  (Robert  II,  138  A,  111,133^. 
134);  in  sarcophago  Musei  Vaticani  (III,  132)  ad  cen- 
tauri  et  satyri  luctationem  repraesentandam  haec  figura 
adhibita  est. 

Neque  tamen  solum  truncis  saxis  supellectili  convivali 
brachiis  nudis  centauri  dimicant,  sed  etiam  pedibus  ferinis 
et  dentibus.  Quos  ut  iam  antea  mulieres  raptas  pedibus 
amplectentes  vidimus,  ita  pedibus  etiam  ad  adversarios 
comprehendendos  utuntur.  Exempla  praebent  Parthenonis 
metopae  meridionales  31  et  32,  crater  Monacensis  (Jahn  805; 
Furtw.-Reichh.  tab.  99),  urceus  argenteus  Monacensis  (v.  s.), 
sarcophagi  Romani  (III  132.  133.  133^),  de  quibus  omni- 
bus  iam  locuti  sumus,  praeterea  sarcophagus  Coronaeus 
(IvC  Bas,  Voyage  arch.  tab.  100).  Morsu  adversarios 
petentes  centauros  praeter  cratera  Neapolitanum,  de 
quo  iam  diximus,  fastigium  templi  Olympii  et  zophorus 
templi  Phigaliensis  (Anc.  Marbles  IV  tab.  2)  ostendunt. 
Adulescentulos  vero,  quibus  in  cratere  Novo-Eboracensi 
et  in  calicibus  Aristophanis  et  Ergini  centauri  amplexu 
et  manu  compressa  instant,  non  ad  mortem  sed  ad  libi- 


1)  Furtwangler-Reichhold  Gr.  V.  tab.  5;  Arch.  Jahrb.  VII  1892. 
p.  209;  Catalogue  of  the  vas.  in  the  Brit.  Mus.  III  tab.  2,  al. 

2)  Ancient  Marbles  IV  tab.  9.  Smith  1.  c.  529. 

3)  tab.  23  B  3. 

4)  3.  Hall.  Winck.  Progr.  1879  tab.  3. 

5)  Dragendorff,  Terra  sigillata  (Bonner  Jahrb.  96/97.  1895) 
tab.  V,  33. 

dinem  peti  recte  iudicavit  Fridericus  Hauser;  idem  de 
Parthenonis  metopa  meridionali  6  valere  arbitror.  De 
fastigio  Olympio  et  zophoro  Phigaliensi,  ubi  rapti  et  iuni- 
ores  sunt  et  vehementius  rewsistunt,  nemo  umquam  dubi- 
tavit.    De  fragmento  Capuano  postea  disseram. 

Tertio  generi  ea  adscribo  monumenta,  in  quibus 
pugnantium  alter  alterum  fugientem  consequens  depre- 
hendens  opprimens  conspicitur.  Atque  centaurum  Lapithae 
impetum  fugientem  iam  in  anaglyphis  impressis  eorum 
quae  red  ware  dicuntur  vasorum  invenimus.  Sed  in  vasis 
depictis  aetate  antiquioribus  quo  saepius  centauros  ab 
Hercule  fugatos  videmus,  eo  rarius  a  Lapithis  in  fugam 
coniectos.  Sola  quae  inveni  exempla  sunt  lecythium 
Atticum  Musei  Atheniensis  (Coll.  724),  calix  Atticus  biblio- 
thecae  Parisinae  (de  Ridder  331),  hydria  Etrusca  Musei 
Monacensis  (Jahn  269),  amphora  Appula  Musei  Neapolitani 
(Heyd.  2445)  ^).  Denique  duo  vasa  Attica,  urceus  Musei 
Britannici  (Walters  B  504)  et  calix  Musei  Berolinensis 
(Furtw.  1754),  centaurum  caput  ad  Lapitham  retorquentem 
ostendunt.  Lapithae  centauros  manibus  comprehendentes 
in  una  hydria  lonica  Caeretanorum  in  oppido  effossa 
conspiciuntur  (Ann.  d.  Inst.  1863  tab.  B);  ibi  enim  unus 
Lapitharum  hasta  armatus  crines,  alter  gladium  gerens 
brachium  centauri  adripit.  Similiter,  sed  ut  par  est  arte 
multo  perfectiore,  quinti  saeculi  vasa  Lapithas  centauris, 
quorum  corporibus  partim  teguntur,  a  tergo  gladio  aut 
hasta  instantes  repraesentant.  Exempla  sunt  amphora 
Kmporiensis,  amphorae  Museorum  Parisini  (Ann.  d.  Inst. 
1860  tab.  A)  et  Monacensis  (Jahn  805),  crater  Boeotius 
ab  Ottone  Benndorf  editus  (1.  c.  tab.  35),  fragmentum 
Theodosiae  repertum  ^),  calices  Aristophanis  et  Ergini,  ubi 


^)  Simili  modo  in  urceo  vilissimo  Musei  Monacensis  (Jahn 
957)  Silenus  duos  centauros  persequitur. 

2)  E,  V.  Stern,  Theodosia  und  seine  Keramik  tab.  III,  16. 
cf.  Hauser  1.  c.  III.  p.  55  n.  28. 

Lapithes  centauri  caput  adprehendit,  denique  crater  Lu- 
canicus  Musei  Britannici  (Smith  F  162)^).  Eandem  fi- 
guram  in  Parthenonis  metopa  meridionali  27  et  in  zophoro 
Phigaliensi^)  ita  variatam  conspicimus,  ut  centaurus  in 
tergo  ictus  vulnus  manu  tangat.  Similiter  res  in  templi 
Sunio  in  promontorio  siti  zophoro  valde  detrito  efficta 
fuisse  videtur^),  nisi  quod  ibi  centauri  pars  posterior  a 
Lapitha  tegitur,  cum  in  zophoro  Trysensi  figura  antiquior, 
quae  Lapitham  post  centaurum  currentem  ostendit,  retenta 
sit  (tab.  18,  2  et  5;  17  B.  18).  Hic  quoque  centaurus  bis 
vulneri  in  tergo  sedenti  manum  admovet,  semel  in  pedes 
posteriores  recidit.  In  fragmento  Capuano^)  Lapithes 
pugno  centaurum  pulsaturus  est,  Lapithae  illi  pugili,  quem 
in  cratere  Florentino  invenimus,  non  dissimilis.  Summae 
denique  pulchritudinis  inventum  est  Lapitham  magna  vi 
innisum  pedem  aut  genu  centauri  dorso  imponere,  cuius 
rei  primum  exemplar  metopa  Delphica  Herculem  et  cervam 
exhibens  fuisse  videtur.  Ceterum  eundem  heroem  pede 
Nessi  dorsum  calcantem  iam  antiquissima  illa  amphora 
Attica^),  Acheloi  vasa  aliquae  nigris  figuris  ornata  osten- 
dunt^).  Lapitham  vero  eo  modo  sed  lepide  variato  cen- 
taurum  opprimentem  videmus  in  Parthenonis  metopis 
meridionalibus  2.  3.  24,  in  templi  Phigaliensis  zophoro^), 
in  vasculis  nonnullis  sigillatis^),  in  sarcophagis  compluri- 
bus  aetatis  imperatoriae  (II,  110.  III,  132.  133.  135.  Le  Bas  l.c. 
tab.  100),  quorum  pars  pro  Lapitha  Herculem  exprimit^). 

1)  Editus  a  Passerio,  Vasi  III,  252. 

2)  Ancient  Marbles  IV  tab.  9,  Smith  1.  c.  529. 

3)  Ath.  Mitt.  IX.  tab.  17,  3. 

4)  Furtw.  Reichh.  III,  pag.  52. 

5)  Ant.  Denkm.  I,  57. 

6)  E.  g.  Arch.  Ztg.  1885  tab.  6;  Gazette  arch.  1875  tab.  20. 

7)  Ancient  Marbles  IV  tab.  5 ;  Smith  l.  c.  nr.  526. 

8)  Dragendorff,  1.  c.  tab.  5,  30.  31. 

^)  De  aliorum  generum  imaginibus  quae  eandem  figuram 
exhibent  ad  Stephanii  disputationem  (C.  R.  1873  p.  107)  lectorem 
remisisse  satis  habeo. 

Quartum  genus  ea  continet  monumenta,  in  qui- 
bus  alterutrum  in  terram  ruentem  aut  humi  sedentem  vel 
genibus  nitentem  vel  iacentem  conspicimus.  Atque  cen- 
taurum  vulneratum  vel  morientem  in  terra  iacentem  et 
ab  alio  centauro  contra  Lapitliam  defensum  iam  Clitiae 
crater  bis  ostendit.  Sed  nobis  de  iis  potius  schematis  sermo 
est,  quae  ex  duabus  tantum  personis  constant.  Quorum 
schematum  classes  distingui  possunt  duae.  Nam  aut 
adversis  oribus  pugnatores  contra  positi  sunt,  ut  cer- 
tamen  antecessisse  perspicuum  sit,  aut  in  eandem  partem 
ambo  versi  sunt,  ut  alter  alterum  in  fuga  deprehendisse 
videatur.  Atque  haec  illa  multo  rarior  est  classis.  Exem- 
plum  antiquissimum  est  amphora  Musei  Monacensis  (Jahn 
126)  figuris  nigris  ornata,  in  qua  bis  hoc  schema  ex- 
pressum  est.  Lapithes  scilicet  hasta  centauro,  qui  in  terram 
cecidit,  minitatur;  qua  cum  amphora  Musei  Britannici  ur- 
ceum  (Walters  B  622)  comparare  licet,  quem  supra  (p.  24) 
secundo  generi  inseruimus.  Admirabili  arte  excultum  idem 
schema  invenimus  in  Onesimi  calice^),  aliquanto  minore 
in  cratere  Musei  Petropolitani  (Stephani  1629),  paene 
nulla  in  urceo  anaglyphis  ornato  eiusdem  Musei  (Steph. 
1815)2).  in  heroi  Trysensis  zophoro  Lapithes  centauro, 
qui  in  genua  priora  procumbit,  hastam  in  tergum  infigit 
(tab.  18,  7),  in  Thesei  quod  dicitur  zophoro  (Sauer  tab. 
IV,  4.  5)  Lapithes  centaurum  ambabus  manibus  in  terram 
subigit,  mirae  audaciae  inventum. 

Centaurum  in  fuga  cadentem  et  a  Lapitha  hasta, 
gladio,  semel  etiam  clava  oppressum  ostendunt  hydria 
Attica  Musei  Leidensis^),  psycter  item  Atticus  Faleriis 
repertus*),  crater  Atticus  Musei  Bononiensis  ^),  crateres 
Appulus  et  Lucanus  Musei  Britannici  (Walters  F.  162.  27  7); 

1)  Furtwangler-Reichhold  Gr.  V.  tab.  86. 

2)  Antiqu.  du  Bosph.  Cimmer.  tab.  47,  1 — 3. 
*)  Roulez,  Vases  de  Leide  tab.  11,1. 

4)  Furtw.-Reichh.  tab.  15. 

5)  Mon.  d.  Inst.  XI,  14. 

semper  centaurus  caput  ad  Ivapitham  revertit.  Accedunt 
amphora  Emporiensis,  crateres  Boeotus  a  Benndorfio 
editus^)  et  Appuhis  Musei  Neapohtani^),  quibus  proprium 
est  quod  Lapithes  fugientem  crinibus  adprehendit.  Idem 
in  heroi  Trysensis  zophoro  bis  invenimus  (tab.  17  B  7. 
18,6).  Palmam  vero  hac  quoque  in  re  Onesimus  adeptus 
est,  qui  in  calice  Monacensi  traditam  figuram  mutando 
egregie  excoluit. 

De  centauro  fugiente  hactenus.  Lapitham  fugientem 
vel  potius  recedentem,  ut  centauri  impetum  evitet  sexto 
saeculo  semel  tantum  in  calice  nigris  figuris  ornato 
bibliothecae  Parisinae  (de  Ridder  331),  ubi  idem  schema 
compluries  repetitur,  inde  a  saeculo  quinto  saepius  in- 
venimus.  Res  plerumque  ita  exprimitur,  ut  centaurus 
saxo  vel  trunco  sublato  adcurrat,  Lapithes  quamquam  in 
fugam  conversus  tamen  respiciens  gladio  vel  hasta  se 
defendat.  Bina  exempla  praebent  zophori  templi  Phiga- 
liensis  (Anc.  M.  IV  tab.  5.  8.  Smith  1.  c.  nr.  526.  525.)  et 
heroi  Trysensis  (tab.  17  B  21,  tab.  18,  2.  3);  e  vasis  hydria 
Appula  et  crater  Appulus^)  Musei  Neapolitani  (Heyd.  3247 
et  2411),  crateres  item  Appulus  Musei  Britannici  (Walters 
F  277),  Ivucanus  ut  videtur  Musei  Neapolitani  (Heyd.  1986), 
Etruscus  Musei  Gregoriani  (II,  25)  nominanda  sunt.  Tum 
in  cratere  illo  Neapolitano  alius  centaurus,  ut  contra 
I^apitham  effugientem  telum  sibi  paret,  arborem  e  solo 
evellit.  Idem  fieri  videmus  in  lapide  Chio  Musei  Bero- 
linensis  (Beschrbg.  d.  ant.  Sk.  766  A). 

I^apithes  a  centauro  oppressus  humi  sedens  aut  genu 
nisus  iam  in  vasis  quae  nigris  figuris  ornata  sunt  minime 
deest.  Exempla  sunt  poculum  et  amphora  Musei  Mona- 
censis  (Jahn  1244.  86),  hydria  Musei  Neapolitani  (Heyde- 
mann  2781).    Sed  maxime  quinto  saeculo  in  deliciis  erat. 


^)  Griech.  und  sic.  Vasenb.  tab.  35. 

2)  Heydemann  2411,    Mon.  d.  Inst.  VI/VII.  38. 

3)  Mon.  d.  Inst.  VI/VII.  38. 

Invenies  hanc  figuram  varie  mutatam  in  Parthenonis 
metopis  meridionalibus  4.  8.  30,  bis  in  Thesei  quod  dicitur 
zophoro  (Sauer  tab.  IV,  1.  2  et  14.  15),  tantundem  in 
zophoris  templi  Phigaliensis  (Anc.  M.  IV  3.  6.  Smith  1.  c. 
522.  521.)  et  heroi  Trysensis  (tab.  17  B  11.  18,4).  E  vasis 
ante  omnia  calix  Onesimi,  tum  Musei  Gregoriani  calix 
(II,  72,1)  et  hydriae  Museorum  Leidensis  (Roulez  1.  c. 
tab.  11,1)  et  Neapolitani  (Heyd.  3247),  denique  psycter 
Faleriis  repertus  (Furtw.-Reichh.  Gr.  V.  tab.  15)  nominari 
debent.  In  cratere  Vindobonensi  (Arch.  Ztg.  1883  tab.  18), 
ubi  bis  haec  figura  conspicitur,  Lapithes  a  centauro  in 
terram  coniectus  ei  telum,  hic  cultrum  illic  veru,  in  ventrem 
intrudit;  similem  imaginem  arula  figulina  Romae  in  Es- 
quilino  monte  reperta  exhibet  (Mon.  d.  Inst.  XI,  10,5). 
Agmen  claudit  crater  Appulus  Musei  Britannici  (Walters 
F  277). 

Lapitham  humi  prostratum  et  a  centauro  pedibus 
calcatum  amphora  nigris  figuris  ornata  Musei  Britannici 
(Walters  B  176)  exhibet.  Neque  centaurus  supra  iacentem 
Lapitham  transsiliens  sexto  saeculo  ignotus  erat,  sed  non 
exstant  nisi  vilissimi  pretii  exempla,  calix  Monacensis 
(Jahn  549)  et  hydria  Neapolitana  (Heyd.  2781),  ubi  bis 
haec  figura  conspicitur.  At  eandem  summa  arte  excultam 
in  Parthenonis  metopa  meridionali  28  comparere  quis  est 
qui  nesciat?  Denique  ipsum  cadendi  momentum  primum 
redditum  videmus  in  cratere  Attico  artis  severioris  rubris 
ornato  figuris,  qui  in  Museo  Britannico  adservatur  (Smith 
E  473).  Idem  arte  paene  Myroniana  in  praeclara  Parthe- 
nonis  metopa  meridionali  9  expressum  est.  Momentum 
pauUo  posterius  in  zophoro  heroi  Trysensis  (tab.  18,2) 
repraesentatum  est;  nam  ibi  Lapithes  iam  solura  tangit. 
Huic  Lapithae  simillimus  est  Satyrorum  unus  in  sarcophago 
Romano,  qui  centauros  cum  Satyris  luctantes  ostendit, 
expressus  (Robert  III  132). 

Quattuor  his  quae  adhuc  statuimus  imaginum  generi- 
bus  quintum  accedit,  cuius  proprium  est  tres  figuras  ita 

coniungi,  ut  aut  Lapitharum  unus  a  duobus  centauris 
aut  centaurorum  unus  a  duobus  Lapithis  cingatur.  De 
priore  classe  egregie  egit  Ivoeschcke  in  studiis  Bonnensibus 
Reinhardo  Kekule  oblatis  pag.  252.  Itaque  Ivapitham 
utrimque  a  singulis  centauris  oppressum  inter  vasa  Attica 
nigris  figuris  ornata  Clitiae  crater,  amphorae  Museorum 
Gregoriani  (II 39,  2),  Monacensis  (Jahn  527),  Wirciburgensis 
(Urlichs  III,  115),  Halensis,  hydria  Musei  Petropolitani 
(Stephani  143),  cylices  Museorum  Atheniensis  (Collignon 
825)  et  Berolinensis  (Furtwangler  2047),  vasculum  Acris 
repertum  (ludica,  Ant.  d.  Acre  tab.  29)  exhibent,  ubi  La- 
pithes  unum  centaurorum  in  fugam  coniecit,  dum  alter 
auxilio  adcurrit;  idem  fortasse  valet  de  calicis  Attici 
fragmento,  quod  in  bibliotheca  Parisina  exstat  (de  Ridder 
II  527).  Accedunt  duo  calices  Attici  rubris  ornati  figuris, 
quorum  alter  in  Museo  Gregoriano  (II,  85,  1)  adservatur, 
alter  ab  Hartwigio  (Meisterschalen  p.  551)  editus  est, 
stamnus  Atticus  Musei  Parisini  (Pottier  G.  55,  II  tab.  95), 
porro  crater,  item  ut  videtur  Atticus,  Musei  Neapolitani 
(Heydemann  2410)  et  psycter  Faleriis  repertus  (Furtw.- 
Reichh.  Gr.  V.  tab.  15),  denique  inferioris  aetatis  amphora 
Appula  Musei  Petropolitani  (Stephani  810). 

Hanc  igitur  figuram  artifices,  non  pictores  tantum, 
sed  etiam  scalptores,  ad  Caenei  supplicium  expriraendum 
adhibent.  Videmus  centauros  duos  Caeneum  pali  instar 
truncis  et  saxis  in  terra  defigentes.  Nonnunquam  pro 
duobus  tres  adsunt  centauri,  duo  ab  una,  tertius  ab  altera 
parte,  sicut  in  antiquissimo  exemplo,  Clitiae  dico  cratera. 
Contra  figuram  sollemnem  exhibent  amphora  Leidensis^) 
et  urceus  Monacensis  (Jahn  1258)  e  sexti  saeculi  vasis, 
e  iunioribus  crater  Atticus  Musei  Britannici  (Sraith  E  473), 
stamnus  Polygnoti^),  stamnus  Musei  Parisini  (Pottier  G  55), 


1)  Roulez,  Vases  de  Leide  tab.  11,  2. 

2)  Mon.  dei  Lincei  1899  tab.  2. 

calix  ab  Hartwigio  editusi),  hydria  Egnatia^),  amphora 
Appula  Musei  Monacensis  (Jahn  846)^.)  At  in  cratere 
Agrigenti  reperto,  qui  nunc  in  Museo  Panormitano  ad- 
servatur^),  tres,  ut  in  Clitiae  cratere,  centauri  conspiciuntur. 
Idem  valet  de  cratere,  qui  in  studiorum  Graecorum  Diario 
Britannico  (XVII  tab.  6)  editus  est,  in  quo  obliqua  eius 
qui  a  dextra  parte  adstat  centauri  imago  notabilis  est^). 
Contra  in  crateris  Bononiensis  ^)  collo  ab  uno  tantum 
centauro  Caeneus  opprimitur.  Inter  opera  plastica  primum 
locum  tenent  zophori  Thesei  quod  dicitur  (Sauer,  tab. 
IV,  9—11)  et  templi  Phigaliensis  (Anc.  M.  IV  tab.  4,  Smith 
1.  c.  nr.  530),  neque  sarcophagus  Sidonius,  qui  Lycius 
audit,  praetermitti  debet^).  Eadem  imago  etiam  in  Minervae 
templo,  quod  in  Sunio  promontorio  situm  est,  expressa 
erat,  sed  nunc  misere  detrita  est^).  Denique  etiam  in 
heroi  Trysensis  zophoro  (tab.  23  B  3)  occurrit,  sed  ita  im- 
mutata,  ut  Lapithes  non  defigatur  in  terra,  sed  utroque 
genu  nitatur;  itaque  de  nomine  dubitari  debet,  praesertim 
cum  et  alter  centaurorum  pro  saxo  dolium  vibret  et  utrim- 
que  singuli  I/apithae  auxilio  adcurrant. 

Centaurus  ubi  medium  locum  tenet,  aut  utrimque 
circumvenitur  aut  dum  uni  Lapitharum  instat  ab  altero 

1)  Meisterschalen  p,  551. 

2)  Bullet.  Napol.  VI  tab.  2. 

2)  Millingen,  Peint.  d.  Vases  tab.  8. 

^)  Politi,  Cinque  vasi  di  premio  tab.  6;  cf.  Heydemannum 
Arch.  Ztg.  1871  p.  54,40. 

^)  De  centauris  qui  eodem  modo  obliqui  picti  sunt,  vide 
Hartwig,  Festschrift  fiir  Overbeck  p.  22;  Noel  des  Vergers, 
L'  Etrurie  tab.  34;  Dasti,  Bull.  d.  Inst.  1877  p.  63;  Ann.  d.  Inst.  1860 
tab.  A;  Pottier,  Vases  du  Louvre  G  367;  Furtw.-Reichh.  Gr.  V. 
tab.  116.  Ceterum  in  universum  cf.  R.  Delbriick,  Linienperspektive, 
Bonn.  Diss.  1899;  della  Seta,  La  genesi  del  scorcio  (Atti  dell' 
Acc.  dei  Lincei  1907)  p.  103. 

6)  Mon.  d.  Inst.  XI,  14. 

7)  Hamdy-Bey  et  Th.  Reinach,  La  necropole  royale  de  Sidon 
tab.  15. 

8)  Athen.  Mitt.  IX,  17,  2 

a  tergo  impugnatur  aut  ipse  in  utramque  partem  pugnat. 
Utrimque  oppressum  centaurum  inter  sexti  saeculi  vasa 
amphora  et  lecythium  Musei  Monacensis  (Jahn  126  et 
1278),  praeterea  urceus  officinae  incertae,  qui  in  Museo 
Neapolitano  adservatur(Heydemann3082),  exhibent.  Cetero- 
quin  in  vasis  hanc  figuram  invenire  non  potui.  Sed  ex- 
stat  in  heroi  Trysensis  zophoro,  ubi  centaurum  a  fronte 
alter  Lapitharum  gladio  petit,  a  tergo  alter  crinibus  trahit 
(tab.  18,6),  in  lapide  Chio  Musei  Berolinensis  ^),  ubi  in 
centaurum  procumbentem  alter  gladium,  alter  hastam 
intendit,  denique  bis  in  sarcophago  Romano  (Robert  III  133), 
ubi  dum  Ivapithes  dorsum  unius  centauri  genu  premit^), 
Hercules  eum  a  fronte  clava  petit,  et  dum  alterius  cen- 
tauri  caput  adversarius  manu  subigit,  eidem  alius  Lapithes 
a  tergo  gladio  vibrato  instat.  Eandem  figuram  etiam  in 
alio  sarcophago  (Robert  III  133^)  invenies  coniunctam  cum 
ea,  quae  centaurum  ab  una  parte  gladio,  ab  altera  hasta 
peti  facit. 

Centauro  Ivapitham  in  fugam  convertenti  a  tergo 
alium  lyapitham  instantem  invenimus  in  lecythio  nigris 
ornato  figuris  Musei  Monacensis  (Jahn  1266).  In  heroi 
Trysensis  zophoro  centaurus  I^apitham  fugientem  aut 
cadentem  pede  retinuisse  videtur,  caput  autem  ad  alterum 
Lapitham  auxilio  venientem  revertit  (tab»  17  B  13.  14). 
Simile  aliquid  in  Musei  Monacensis  calice  rubris  figuris 
ornato^),  ubi  eadem  imago  pauUulum  variata  bis  recurrit, 
fieri  videmus,  Contra  in  Xenophanti  lecythio*)  et  in 
cratere  Appulo  Musei  Neapolitani  (Heydemann  3082)  eum 
quocum  centauro  res  est  Lapitham  fortiter  resistentem 
videmus.    Calicis  Onesimi^)  et  crateris  Vindobonensis  ^) 

1)  Beschreibung  der  ant.  Skulpt.  766  A. 

2)  Vide  supra  pag.  28. 

3)  Furtwangler-Reichhold,  Gr.  V.  II  pag.  133.  134. 

4)  Antiqu.  du  Bosphore  Cimmerien  tab.  46;  C.  R.  1866  tab.  4. 

5)  Furtwangler-Reichhold  1.  c.  tab.  86. 

6)  Arch.  Ztg.  1883  tab.  18. 

proprium  est  Lapitham  adcurrentem  hastam  suam  in  anum 
centauri  infigere.  Ceterum  hoc  in  cratere  etiam  duobus 
illis  centauris  a  Lapithis  in  ventre  vulneratis  singuli 
Lapithae  adcurrentes  additi  sunt,  quorum  unus  face,  alter 
candelabro  centaurorum  dorsum  petit. 

Audacia  vero  et  novitate  ea  imago  excellit,  quae 
centaurum,  dum  adversarium  morsu  aut  ictu  laedit,  simul 
pedibus  posterioribus  alium  Lapitham  pulsare  f acit  Primum 
obvia  est  in  Onesimi  calice,  tum  in  psyctere  Faleriis  reperto, 
deinde  in  zophoro  Phigaliensi  (Anc.  M.  IV  tab.  2,  Smith 
1.  c.  nr.  527).  Neque  in  vasculis  sigillatis  aut  sarcophagis 
Romanis^)  deest. 


IV. 

lam  vero  eo  perventum  est,  ut  de  Thesei  templi 
circa  annum  474  aedificati^)  pariete  a  Polygnoto  picto 
nobis  disputandum  sit^)  De  quo  Pausanias  nihil  praeter 
haec  I,  17,  2:  yEyQomai  ds  ev  tco  Orjoscog  isQcp  xat  fj  xsvcavQCov 
xal  ytam^&cbv  judx^y]  '  Orjoevg  (asv  ovv  aTcsAxovcbg  sgtiv  yjdrj  xsv- 
ravQOVy  ToXg  6s  aXXoig  s^  l'aov  stl  yia^soTrjKsv  fj  jud^i^.  Atque 
inter  tot  centauromachiae  imagines  semel  tantum  centau- 
rum  ad  adversarii  pedes  mortuum  prostratum  invenimus. 
Tanto  confidentius  adfirmare  ausim  hunc  adversarium  esse 
Theseum  Polygnoti.  Conspicitur  autem  in  uno  ex  frag- 
mentis  Berolinensibus,  de  quibus  supra  disputavimus 
(pag.  23).  Sed  tantum  abest,  ut  hic  Theseus  victoria 
gloriatus  dimicare  desistat,  ut  securi  ambabus  sublata 
alteri  centauro  minitetur,  qui  mensa  convivali  protensa 


1)  Dragendorflf,  Terra  sigillata  tab.  IV,  28. 

2)  Robertlll,  133.  133i. 

3)  Robert,  Marathonschlacht  p.  52.  69;    Wilamovitz,  Aristo- 
teles  und  Athen  I  157.  267;   Ed.  Meyer,  Gesch.  d.  Alt  III  494. 

4)  Ad  sequentia  cf.  Robertum  1,  c.  p.  48  sqq. 

ab  ictu  se  tegere  studet^)  Nil  sane  de  his  Pausanias. 
Sed  qui  huius  scriptoris  consuetudinem  satis  cognitam 
habet,  non  miretur  eum  ad  singula  describenda  non 
descendere.  Immo  satis  habuit  monere  inter  tot  pug- 
nantes  unum  adhuc  Theseum  victorem  esse.  Quae  cum 
ita  sint,  etiam  centauri  figuram,  quam  sane  cogitatione 
tantum  restituere  possumus,  cum  praeter  mensae  partem 
tota  deperdita  sit,  ad  Polygnoti  picturam  referre  ideo  non 
dubitabimus,  quod  etiam  in  Plataeensi  Polygnoti  pariete, 
qui  Ulixem  procos  interficientem  exprimebat,  procos  eodem 
modo  mensis  se  texisse  hodie  ab  omnibus  conceditur.2) 
Atqui  huic  Theseo  in  fragmento  Berolinensi  picto  Theseum 
tympani  Olympii,  qui  vulgo  littera  M  denotatur,  simillimum 
esse  iam  Ernestus  Curtius  ittlellexit.  Sed  ibi  raptorem 
mulieris,  de  cuius  figura  supra  egimus,  a  tergo  impugnat, 
ita  ut  compositio  emergat  Herculi  Deianiram  a  Nesso 
liberanti,  ut  iam  supra  monuimus,  valde  similis.  Itaque 
cogitari  potest  in  Thesei  figura  reddenda  Polygnotum  et 
tympani  Olympii  scalptorem  a  communi  exemplo  pendere. 
Sed  hoc  ideo  parum  probabile  esse  duco,  quod  etiam  mulier 
illa  rapta,  quae  hodie  Httera  O  denotari  solet,  in  fragmentorum 
Berolinensium  altero  deprehenditur,  ita  ut  ne  in  Polygnoti 
quidem  pariete  defuisse  videatur.  Itaque  veri  simile  esse  vide- 
tur  tympani  artificem  Polygnoti  imaginem  et  cognovisse 
et  ita  in  usum  suum  convertisse,  ut  alias  aliter  figuras 
et  conlocaret  et  adhiberet.  Contra  crateris  Novo-Ebora- 
censis^)  pictor  accuratius  exemplar  Polygnoteum  secutus  est, 
nisi  quod  pugnantium  figuras  in  alteram  partem  circum- 
vertit  et  centaurura  pro  mensa  pulvino  se  tegentem 
pinxit.    Quod  vero  hic  centaurus  a  tergo  decurtatus  et 

^)  Neque  enim  ullo  modo  fieri  potest,  ut  centauri  in  terra 
prostrati  pedes  cum  eo  coniungantur  centauro,  qui  mensa  se  de- 
fendit,  id  quod  Furtwanglero  visum  est.  Recte  iudicaverat 
Ernestus  Curtius. 

2)  Cf.  Robert  1.  c.  pag.49;  Benndorf,  Gjolbaschi  p.  99. 103. 1 04. 

3j  Furtw.-Reichh.  Gr.  V.  tab.  118. 

obliquus  conspicitur,  id  etiam  in  fragmento  Berolinensi 
eodem  modo  institutum  fuisse  ideo  probabile  est,  quod 
ibi  centaurus  sub  ansa  coUocatus  erat.  Itaque  in  Polyg- 
noti  pictura  rem  non  aliter  fuisse  suspicari  licet.  Neque 
profecto  casu  factum  est,  quod  in  amphora  Parisinai) 
centaurus  eodem  modo  pictus,  nisi  quod  pugnis  solis  se 
defendit,  a  Lapitha  comprehenditur,  qui  manu  dextra 
securim  tenet.  En  alia  variatio  figurae  Polygnoteae. 
Ivongius  etiam  ab  hoc  exemplo  recedunt  Aristophanes  et 
Krginus,  qui  Lapitham  (vix  enim  Thesei  nomen  hanc 
figuram  decet)  securi  armatum  centaurum,  qui  in  pedes 
posteriores  lapsus  est,  invadentem  depingunt,  Thesei  quod 
dicitur  scalptor,  qui  in  zophoro  occidentali^)  Lapitham  securi 
centaurum  a  tergo,  heroi  Trysensis^)  artifices,  qui  similem 
Lapitham  centaurum  eodem  telo  a  fronte  petentem  effin- 
xerunt.  Sed  omnes  has  figuras  ab  exemplo  illo  Polygnoteo 
aliquo  certe  modo  pendere  eo  minus  negari  potest,  quo 
certius  est  in  nulla  imagine,  quae  Polygnoto  antiquior  est, 
securim  aut  in  Thesei  manu  aut  Lapithae  cuiusHbet  unquam 
inveniri.  Itaque  nostro  iure  statuere  nos  posse  puto  hoc 
telum  in  centauromachiam  a  Polygnoto  introductum  esse. 

Non  pauca  sunt  quae  ex  hac  cognitione  lucramur. 
Nam  si  ne  Theseus  quidem  in  pariete  illo  armis  solemni- 
bus  usus  est,  idem  de  ceteris  quoque  convivis,  uno  for- 
tasse  Perithoo  sponso  excepto,  valere  consentaneum  est. 
Itaque  ad  picturam  Polygnoti  restituendam  ea  summi 
momenti  sunt  vasa,  quae  Lapithas  supellectili  convivali 
dimicantes  ostendunt. 

Sunt  autem  praeter  fragmenta  Berolinensia,  a  quibus 
profecti  sumus,  haec:  crateres,  qui  Novi  Eboraci,  Vindo- 
bonae,  Florentiae  exstant,  fragmentum  Capuanum,  amphora 
Emporiis  reperta,  calices  Aristophanis  et  Ergini.  Contra 


1)  Ann.  d.  Inst.  1860  tab.  A. 

2)  Sauer,  Theseion  tab.  4. 

3)  Benndorf  1.  c.  tab.  23  B  2. 

aut  minus  aut  nihil  ea  vasa  valent,  in  quibus  Lapithae 
galeati  et  scutati  armis  solemnibus,  centauri  saxis  et 
truncis  utuntur,  sicut  in  psyctere  Faleriis  reperto  et  in  calice 
ibidem  effosso,  quem  in  honorem  Overbeckii  edidit  Hartwig. 
Onesimi  autem  calix  etiam  propter  temporum  rationes  in 
censum  venire  nequit.  Attamen  rectissime  monuit  Hauser 
horum  vasorum  pictores  longissime  abfuisse,  ut  exemplar 
Polygnoteum  diligenter  et  religiose  reddere  vellent;  immo 
figuras  eius  et  momenta  ita  in  usum  suum  convertisse, 
ut  alia  cum  aliis  coniungerent,  alia  mutarent,  alia  variarent. 
Attamen  si  certas  figuras  compluribus  horum  vasorum 
communes  esse  invenerimus,  si  has  figuras  ante  Poly- 
gnotum  nusquam  comparere  statuerimus,  si  his  figuris 
indolem  Polygnoteam  hodie  satis  cognitam  inesse  per- 
spexerimus,  aliquo  certe  iure  eas  ad  parietem  Thesei  nos 
relaturos  esse  arbitror.  Quod  vero  ad  pugnantium  figuras 
attinet,  hoc  firmiter  tenendum  est  nullas  ad  Polygnoti 
picturam  redire  posse,  nisi  quae  certaminis  exitum  etiam 
incertum  relinquunt. 

Sed  priusquam  ad  hos  pugnatores  nos  convertamus, 
e  re  erit  primum  de  aliis  duabus  personis  disputare. 
Adest  enim  in  fragmentorum  Berolinensium  altero  vir 
statu  et  vestitu  regio,  quem  pro  sponsae  patre  iure  habent. 
Eadem  persona  simili  vestitu,  habitu  paullulum  diverso 
etiam  in  amphora  Emporiensi  conspicitur  neque  in  cratere 
Novo-Eboracensi  desideratur.  Sed  ibi  vestem  multo 
simpliciorem  gestat  Hunc  igitur  regem  ahis  praeeuntibus 
ad  exemplar  Polygnoteum  referre  non  dubito.  Tum  puerum 
quendam  nudum  in  cratere  Vindobonensi  adcurrentem,  in 
amphora  Emporiensi  aufugientem  conspicimus,  quem  vini 
ministrum  esse  recte  censuerunt.  Atque  in  templi  Olympii 
tympano  eundem  ministrum  fortiter  repugnantem  a 
centauro  libidinoso  corripi  non  minus  recte  statuitur. 
Idem  et  in  cratere  qui  Novi  Eboraci  adservatur  et  in 
Aristophanis  calicibus  fieri  Friedericum  Hauser  recte 
intellexisse  iam  supra   diximus.     Addidimus   etiam  de 

Parthenonis  metopa  meridionali  6  fortasse  non  aliter  iu- 
dicandum  esse.  Neque  delicatus  quidem  ille  fragnienti 
Capuani  adulescentulus,  quamquam  gladium  gerit,  ab  hoc 
vini  ministro,  quod  quidem  ad  originem  attinet,  diversus 
est,  praesertim  cum  ei  Chrysippi,  Lai  amasii,  nomen  ad- 
scriptum  sit.  lam  videmus  quid  rei  sit.  Polygnoti  parieti 
sine  dubio  unus  tantum  puer  ille  sive  adcurrens  sive  au- 
fugiens  attribuendus  est.  At  ex  iis  artificibus,  qui  post  Poly- 
gnotum  venerunt,  sive  tympani  Olympii  scalptor  sive  pictor 
aliquis,  hunc  quoque  ministrum  a  centauro  rapi  voluit, 
quod  inventum  a  ceteris  receptum  est. 

lam  ad  ceteros  pugnatores  transiturus  initium  faciam 
a  Lapitha  illo  luctandi  perito,  qui  centauri  collum  desuper 
complexus  caput  eius  deprimens  conspicitur.  Ante  Poly- 
gnotum  hanc  figuram  frustra  quaesiveris.  Atque  magni 
momenti  est,  quod  in  cratere  Plorentino,  qui  huius  figurae 
ni  fallor  exemplum  vetustissimum  est,  centaurus  oppressus 
sinistra  manu  mensam  tollit,  quod  quam  Polygnoti 
proprium  fuerit  iam  supra  expositum  est.  Accedit,  quod 
sic  tantum  momenti  ortus  probe  intellegitur.  Nam  Lapithes 
sub  mensam  subrepsit  colloque  centauri  brachia  iniecit. 
Contra  Aristophanes  et  Erginus,  amphorae  Bmporiensis 
pictor,  zophororum  Phigaliensis  et  heroi  Trysensis,  denique 
Metrodori  cippi  scalptores,  qui  omnes  eandem  figuram 
repetiverunt,  mensam  omiserunt,  id  quod  ad  plastices 
rationem  magis  respondet.  Lapithes  eodem  modo  a  cen- 
tauro  oppressus  in  vasis  pictis  desideratur,  sed  in  Parthe- 
nonis  metopis  et  in  heroo  Trysensi  deprehenditur,  tum  autem 
in  monumentis  Romanis  post  longum  temporis  intervallum 
recurrit,  Itaque  et  ipse  aliqua  certe  cum  probabilitate 
ad  Thesei  parietem  referri  potest.  Lapitham  pugilis 
statum  tenentem,  quem  idem  nobis  offert  crater  Floren- 
tinus,  ad  Polygnoti  picturam  redire  maiore  etiam  confidentia 
statuere  mihi  videor,  praesertim  cum  simillimi  pugnatoris 
reliquum  in  fragmentis  Berolinensibus  coiispiciatur;  nam 
hasta  quaedam,  quae  iuxta  eum  comparet,  centauri  telum 

fuisse  recte  dixit  Furtwangler:  veru  est,  ut  opinor.  Similem 
figuram  in  fragmento  Capuano  conspici  iam  supra  monui. 

Tum  quinque  illae  certaminis  figurae  et  novitate  et 
singularitate  insignes,  quas  in  cratere  Vindobonensi  et  in  eo 
qui  Novi  Eboraci  adservatur  cratere  offendimus,  ubi 
torribus  verubus  candelabris  dimicatur,  pugnantium  vero 
motus  et  gestus  miram  audaciam  inventoris  prae  se  ferunt, 
fieri  non  potest  quin  cum  Polygnoti  pictura  satis  arte 
cohaereant,  quamquam  quae  res  ad  exemplar  illud  accurate 
redditae,  quae  a  vasculorum  pictoribus  novatae  et  variatae 
sint,  hodie  diiudicari  nequit.  Sed  sine  dubio  Aristophanes, 
qui  figuras  similes  calici  suo  inseruit,  quamquam  eum 
quoque  hac  in  re  a  Polygnoto  pendere  negari  nequit,  tamen 
multo  longius  ab  hoc  exemplari  recessit  sive  proprio  suo 
Marte  sive  alio  intercedente  pictore,  Polygnoti  successore 
et  aemulo. 

Multo  difficilius  dictu  est,  quae  aliae  ex  iis,  quae  in  vasis 
supra  enumeratis,  imprimis  in  amphora  Emporiensi,  obviae 
sunt,  figuris  ad  Polygnotum  referendae  sint,  praesertim 
cum  saepissime  accidisse  videatur,  ut  pictores  vasculares 
alium  Ivapitham  alii  atque  in  Polygnoti  pictuta  centauro 
opponerent.  Quod  vero  plerumque  hasta  et  gladiis  Lapi- 
thas  pugnantes  videmus,  id  quidem  minoris  momenti  est, 
cum  pictores  vasculares  facillime  verubus  hastas,  cultris 
gladios  substituere  potuerint.  Atqui  primum  pro  certo 
confirmare  audeo  centaurum,  qui  erectis  pedibus  priori- 
bus  dolium  aut  dolii  fragmentum  tollit,  qualem  exempli 
causa  in  amphora  Emporiensi  et  in  Parthenonis  me- 
topa  meridionali  4  conspicimus,  a  Polygnoto  inventum 
esse,  neque  tamen  ei,  ut  in  metopa  illa,  Lapitham  humi 
sedentem  oppositum  fuisse  duco,  quod  tum  Pausaniae 
pugnam  etiam  ex  aequo  stare  dicere  non  licuisset,  sed 
stantem  aliquem  adversarium,  sive  eundem  atque  in 
amphora  Emporiensi  sive  similem.  Tum  iam  supra 
intelleximus  Lapithae,  qui  hasta  protensa  centauro  instat, 
quem  et  in  Thesei  quod  dicitur  zophoro  et  in  vasis  nonnullis, 

quae  supra  (p.  22)  enunieravi,  offendimus,  cum  Miconis 
Theseo  aliquam  intercedere  similitudinem;  indoles  certe 
Polygnotea  est,  ut  eum  quoque  ad  Thesei  parietem  referre 
iure  mihi  videar.  Tum  Lapithes  ille  a  tergo  visus  hasta- 
que  centaurum  petens  amphorae  Emporiensi  cum  cippo 
Chio,  qui  in  Museo  Berolinensi  exstat,  communis  est,  cen- 
taurus  quoque  utrobique  non  dissimilis  est.  Itaque  fieri 
non  potest,  quin  et  pictor  Atheniensis  et  scalptor  Chius 
commune  aliquod  exemplum  ante  oculos  habuerint,  quod 
Polygnoti  parietem  fuisse  non  sine  aliqua  probabilitatis 
specie  conicere  mihi  videor. 

In  zophoro  Trysensi  bis  centauromachia  expressa 
est,  atque  multo  melius  in  eo  lapidum  ordine,  qui  ordini 
Amazonomachiam  continenti  subditus  est.  Atque  ut  in 
Amazonum  pugna  ita  in  Centauromachia  scalptores  vestigia 
secutos  esse  Polygnoti  iam  Benndorfius  rectissime  statuit. 
Videamus  igitur,  num  quae  indagari  possint  parietis  in 
Theseo  picti  memoriae.  Atque  de  centauro  Lapithae,  de 
Lapitha  centauri  caput  deprimente,  de  Theseo  bipennem 
vibrante  sed  alii  atque  in  exemplo  Polygnoteo  adversario 
opposito  iam  sermo  fuit.  Praeterea  invenimus  centaurum 
erectis  pedibus  prioribus  truncuni  in  Lapitham,  qui  altero 
genu  humi  nititur,  vibrantem.  Tenemus  figuram  Parthe- 
nonis  metopae  meridionali  primae,  de  qua  modo  diximus,  non 
dissimilem.  Sed  illic  exitus  certaminis  certus,  hic  incertus 
est,  ut  hac  de  causa  nihil  obstet,  quominus  scalptorem  Poly- 
gnoti  exemplo  usum  esse  statuamus.  Sed  cum  simile  quid 
iam  apud  Onesimum  inveniamus,  contra  in  vasis,  quibus 
cum  Thesei  pictura  indubitata  intercedit  necessitudo,  desi- 
deretur,  num  iure  haec  figura  ad  Polygnotum  referri  possit 
dubius  haereo.  Idem  de  Lapitha  centauri  dorsum  premente 
vel  potius  equitis  instar  in  dorso  sedente  et  de  centauro 
et  a  fronte  et  a  tergo  oppugnato  valet,  quod  schema  quam 
commune  fuerit  iam  exposuimus  (v.  supra  pag.  34).  Sed 
prorsus  aliter  iudicandum  esse  puto  de  Lapitha  ambobus 
genibus  nixo,  cui  centauri  duo,  dolio  unus,  alter  trunco 

sublato,  instant,  dum  ipsi  a  tergo  a  singulis  Lapithis 
petuntur.  Caenei  schema  subesse  iam  intelleximus,  sed 
Caeneum  Lapitham  oppressum  vocari  non  posse,  cum  nec 
pedes  eius  in  sohim  penetrent  et  in  propatulo  sit  eum  ser- 
vatum  iri;  res  prorsus  singularis,  quam  a  zophori  Trysensis 
scalptoribus  primum  excogitatam  esse  vix  quisquam  sibi 
persuadeat.  lam  reputemus.  Apud  Polygnotum  res  in 
domo  regia  locum  habebat,  ubi  quominus  Caeneus  in 
terram  infigeretur,  soH  stratura  prohibebat.  Sed  tradita 
atque  solemnis  erat  Caenei  figura.  Quid  multa?  Poly- 
gnotus  schema  e  re  immutatum  ad  alium  quemhbet  Lapi- 
tham  transtulit. 

Restant  mulieres.  Quas  singulas  fugientes  in  cratere 
Vindobonensi,  amphora  Kmporiensi,  zophoris  Phigaliensi 
et  Trysensi  conspicimus.  Neque  in  Polygnoti  pariete 
rem  aliter  fuisse  consentaneum  est.  Immo  quod  in  cratere 
Vindobonensi  mulierem  e  conclavi  exeuntem  et  fugientium 
unam  recipientem  conspicimus,  id  quoque  ad  Polygnotum 
referam.  Etiam  pulvinaria,  quae  et  in  eodem  et  in  eo, 
qui  Novi  Eboraci  est  cratere,  picta  inveniuntur,  Polygnotea 
esse  recte  statuit  Fridericus  Hauser. 

lam  vero  mulierem  a  centauro  brachiis  asportatam, 
qua  de  figura  supra  egimus,  non  defuisse  certissimum  est. 
Duabus  personis,  raptore  et  rapta,  constat  in  Parthenonis 
metopis,  in  zophoro  Phigaliensi,  in  aliis  quae  supra  (p.  17) 
enumeravi  monumentis.  At  in  amphora  Emporiensi  et  in 
zophoro  Trysensi,  sicut  in  tympano  Olympio  bis,  tertia 
figura  adiuncta  est,  Lapitham  dico,  qui  ut  mulieri  raptae 
auxilium  ferat,  centauro  a  tergo  instat.  Atque  eodem 
modo  rem  a  Polygnoto  expressam  fuisse  Fridericus  Hauser 
ostendit  (1.  c.  pag.  55)^).  Neque  dubitari  potest,  quin  raptor 
pro  Eurytione,  rapta  pro  Deidamia,  liberator  pro  Perithoo 


Non  obstat,  quod  in  amphora  Emporiensi  Perithoi  nomen 
alii  Lapithae  adscriptum  est.  Nam  in  nominibus  dandis  pictores 
vasculares  saepe  ab  exemplo  aberravisse  probavit  Hauser. 

habendi  sint.  Hunc  autem  Perithoum  solum  ut  in 
tympano  Olympio  ita  apud  Polygnotum  gladio  usum  esse 
iam  Carolus  Robert  statuit  (Kentaurenkampf  22.  Hall. 
Winck.-Prog.  p.  9.  10).  Neque  in  cratere  Vindobonensi  aliter 
res  sese  habet.  lam  adparet  Polygnotum  hac  in  re  ad 
traditas  Nessi,  Deianirae,  Herculis  figuras  se  adplicuisse, 
Zeuxidem  autem  aut  si  quis  alius  tabulae  Herculanensis 
auctor  est  praeter  figuram  traditam  etiam  Polygnotum 
imitatum  esse.  Num  aliae  quoque  mulieres  a  centauris 
adreptae  a  Polygnoto  insertae  fuerint,  in  medio  relinquo; 
nam  mulier  in  fragmento  Berolinensi  depicta  ipsa  Deidamia 
esse  potest.  Sed  mulierem  cadentem,  quam  in  Musei 
Florentini  cratere  conspicimus,  ad  Polygnoti  picturam 
redire  valde  probabile  est. 

De  dispositione  totius  picturae  disserere  non  ausim. 


V. 

Pauca  de  Centauromachiis  in  templi  Olympii  tympano 
occidentali,  in  Parthenonis  metopis,  in  zophoris  Thesei 
quod  dicitur,  templi  Phigaliensis,  heroi  Trysensis  obviis 
addenda  sunt.  Tympano  Olympio  praeter  eas  de  quibus 
diximus  figuris  cum  Polygnoti  pictura  id  quoque  commune 
est,  quod  pugna  in  domo  regia  locum  habet.  Unus  Peri- 
thous  gladium  tenet,  Theseus  securim  vibrat.  Nec  desunt 
pulvinaria  aut  vini  minister.  Idem  locus  in  Parthenonis 
metopis  supponendus  est,  quamquam  inter  Lapithas 
inveniuntur,  qui  gladio  et  scuto  arniati  sint.  Etiam  deae 
simulacrum,  ad  quod  una  mulierum  confugit,  insertum  est. 
Ceterum  singulas  metopas  arte  et  indole  inter  se  diver- 
sissimas  esse  nemo  est  qui  ignoret.  Bas  quae  a  Polygnoto 
pendere  videntur  supra^)  enumeravimus.    Plurimae  alia 


1)  Pag.  39.  40.  41.  42. 

schemata  sollemnia,  pars  satis  obsoleta  prae  se  fenint. 
In  zophoris  Thesei  quod  dicitur  et  templi  Phigaliensis 
rursus  sub  divo  dimicatur.  Itaque  utrobique  Caenei 
antiqua  et  sincera  figura  recurrit.  Pro  doliis  centauri 
truncos  et  saxa  tenent;  Lapithae  armati  sunt.  Mulieres, 
quae  in  Thesei  quod  dicitur  zophoro  desiderantur,  in 
zophoro  Phigaliensi  magnas  partes  habent,  nec  deest  ibi 
deae  simulacrum.  Memoriae  Polygnoteae  satis  sparsae, 
multa  nove  inventa,  inprimis  in  zophoro  Phigaliensi. 
lam  vero  zophori  Trysensis  Centauromachia  altera  quam 
arte  cum  Polygnoti  pariete  cohaereat,  iam  intclleximus, 
in  altera  quamquam  Polygnotea  non  prorsus  desunt, 
schemata  tamen  communia  et  vetusta  praevalent. 

Haec  habui  quae  de  Centauromachiae  in  arte  Graeca 
figuris  dicerem. 


Vita. 


Natus  sum  Augustus  Hermannus  Oelschig  a.  d.XIII 
Kal.  Nov.  a.  1887  Wittenbergii,  patre  Augusto,  Matre 
Margarita,  e  gente  lyauter,  quos  superstites  esse  valde 
gaudeo.    Fidei  adscriptus  sum  evangelicae. 

Magdebtirgii  gymnasium  quod  nomen  a  rege  Guilelmo 
accepit  frequentavi,  unde  maturitatis  testimonio  instructus 
anno  1906  Heidelbergam  migravi  studiis  philologicis  operam 
daturus.  Qua  in  urbe  sex  menses  commoratus  Lipsias 
me  contuli,  ubi  scholae  Francisci  Studniczka  viri  doctissimi 
ad  artis  Graecae  studia  colenda  me  incitaverunt.  Post 
anni  spatium  Halas  profectus  Almae  Matris  Fridericianae 
per  septies  senos  menses  civis  fui. 

Docuerunt  me  viri  doctissimi  Brandt,  Braune, 
Dieterich  f,  Khrismann,  Griitzmacher,  Peltzer,  Rathgen, 
Schmid,  Scholl,  Thode  Heidelbergenses.  Bethe,  Brugmann, 
R.  Heinze,  Hirt,  Immisch,  lyipsius,  Martini,  Schreiber, 
Studniczka,  Steindorff,  Witkowski  Lipsienses.  Abert, 
Bauch,  Bremer,  Consbruch,  Ebbinghaus  f,  Fries,  Gold- 
schmidt,  Jahn,  Ihm  f,  Kern,  Menzer,  Muff,  Niese  f, 
Prachter,  Reubke,  Robert,  Saran,  Strauch,  Uphues, 
Wissowa  Halenses. 

Per  sex  menses  seminarii  philologici  moderantibus 
Prachter  Wissowa  sodalis  fui  ordinarius.  Ad  exercitationes 
proseminarii  philologici  me  admiserunt  Brandt,  R.  Heinze, 
Immisch,  Martini,  Consbruch,  Ihm  f,  Kern.  Bxercitationi- 
bus  ut  interessem  archaeologicis  Schreiber,  P.obert,  ger- 

manicis  Bremer,  Saran,  Strauch,  paedagogicis  Fries,  musicis 
Abert,  Reubke  benigne  concesserunt. 

Quibus  omnibus  viris  optime  de  me  meritis  debitas 
habeo  gratias,  maximas  vero  Carolo  Robert,  qui  ante 
ceteros  me  studiaque  mea  fovit,  ad  hanc  commentationem 
suscipiendam  me  incitavit,  in  scribenda  summa  cum 
benignitate  et  indulgentia  me  adiuvit. 


